open-index/open-wikipedia-markdown huggingface dataset:
അൽസ്യൂ അമൊറോസോ ലിമാ

ബ്രസീലിയൻ ചിന്തകനും വിമർശകനുമായിരുന്നു **അൽസ്യൂ അമൊറോസോ ലിമാ** (ഡിസംബർ 11, 1893 – ഓഗസ്റ്റ് 14, 1983). 1893-ൽ പെട്രോപൊലിസിൽ ജനിച്ചു. 1928 വരെ *ട്രിസ്റ്റാവോ ഡി അതായഡ്* എന്ന തൂലികാ നാമത്തിലാണ് ഇദ്ദേഹം രചനകൾ നടത്തിയിരുന്നത്. ഇദ്ദേഹത്തിന്റെ കൃതികളിൽ ഏറിയ പങ്കും സാമൂഹികനീതി ഉറപ്പാക്കുക എന്ന ലക്ഷ്യം മുൻനിർത്തി എഴുതപ്പെട്ടിട്ടുള്ളവയാണ്. 1935-ൽ ബ്രസീലിയൻ അക്കാദമി ഒഫ് ലെറ്റേഴ്സിലേക്ക് ഇദ്ദേഹം തിരഞ്ഞെടുക്കപ്പെട്ടു. 80-ൽ അധികം ഗ്രന്ഥങ്ങൾ രചിച്ചിട്ടുള്ള അമൊറോസോ 1983-ൽ അന്തരിച്ചു.

## പ്രധാനകൃതികൾ
*റവല്യൂഷൻ, റിയാക്ഷൻ ഓർ റിഫോം (1964) 
*ഇൻ ഡിഫൻസ് ഒഫ് ത്രെറ്റൻഡ് ഹ്യൂമനിസം (1965) 
*ദ് റിയാക്ഷണറി എക്സ്പീരിയൻസ് (1968) 
*ദ് റൈറ്റ്സ് ഒഫ് മാൻ ആൻഡ് ദ് മാൻ വിത്തൗട്ട് റൈറ്റ്സ് (1974) 
*ഇൻ സേർച്ച് ഒഫ് ഫ്രീഡം (1975). 

## പുറത്തേക്കുള്ള കണ്ണികൾ
*http://www.britannica.com/EBchecked/topic/21302/Alceu-Amoroso-Lima

വർഗ്ഗം:ബ്രസീലിയൻ ചിന്തകർ
വർഗ്ഗം:1893-ൽ ജനിച്ചവർ
വർഗ്ഗം:1983-ൽ മരിച്ചവർ
വർഗ്ഗം:പത്രപ്രവർത്തകർ
കാലിബർ

ഒരു തോക്കിന്റെ ബാരലിന്റെ ഉൾവ്യാസത്തെ പറയുന്ന പേരാണ് **കാലിബർ**. ആ തോക്കിൽ ഉപയോഗിക്കുന്ന വെടിയുണ്ടയുടെ ബാഹ്യവ്യാസം എന്നു പറഞ്ഞാലും ശരിയാകും.

എന്നാൽ വലിയ തോക്കുകളിലോ യുദ്ധടാങ്കുകളിലെ പീരങ്കികളുടെയോ കാര്യമെടുക്കുമ്പോൾ കാര്യം മാറുന്നു. അവിടെ ബാരലിന്റെ ഉൾവ്യാസത്തെയല്ല മറിച്ച് ബാരലിന്റെ നീളത്തെ വ്യാസം കൊണ്ട് ഹരിച്ച് കിട്ടുന്ന മൂല്യത്തെയാണ് കാലിബർ എന്നു പറയുന്നത്. ഉദാഹരണത്തിന് ഒരു തോക്കിന്റെ കാലിബർ 140mmx50 എന്നു പറഞ്ഞാൽ ആ തോക്കിന്റെ ബാരലിന്റെ വ്യാസം 140മില്ലി മീറ്ററും നീളം 7000മില്ലി മീറ്ററും (140മി.മീx50) (അതായത് 7 മീറ്റർ)ആണെന്നാണ്.
thumb|300px|right|ബാരലിന്റെ വ്യാസവും നീളവും തമ്മിലുള്ള ബന്ധം.

## അവലംബം
 

വർഗ്ഗം:വെടിക്കോപ്പുകൾ
ചിലന്തിക്കിഴങ്ങ്

ഓർക്കിഡ് വംശത്തിലെ ഒരു കുറ്റിച്ചെടിയാണ് **ചിലന്തിക്കിഴങ്ങ്‌**. ചിലന്തി, ഇറൂലികണ്ഡ എന്നീ പേരുകളിലും ഇത് അറിയപ്പെടുന്നു . പശ്ചിമഘട്ടത്തിലും ഹിമാലയത്തിലും കാണപ്പെടുന്നു. വിഷഹാരിയാണ്‌. പാമ്പു വിഷത്തിനും പ്രത്യേകമായി ചിലന്തി വിഷത്തിനും ഉപയോഗിക്കുന്നു.

## വിവരണം
**ചിലന്തിക്കിഴങ്ങ്‌** (യൂലോഫിയ നുഡ) ഭൂഗർഭ കിഴങ്ങുകളുള്ള, വർണ്ണാഭമായ ചുവപ്പ് കലർന്ന പിങ്ക് പൂക്കളുമുള്ള ഒരു ബഹുവർഷി സസ്യമാണ്. ഈ ചെടിക്ക് 12 മുതൽ 20 വരെ പൂക്കൾ ഉൾക്കൊള്ളാൻ കഴിയുന്ന ഒരു കുത്തനെയുള്ള പൂങ്കുലയുണ്ട്. ഇലകൾ സാധാരണയായി ദൃശ്യമാകില്ലെങ്കിലും പൂവിടുമ്പോൾ പ്രത്യക്ഷപ്പെടുന്നു. 125–130 സെ.മീ നീളവും 3–4 സെ.മീ വീതിയും ഉള്ള ഇലകളിൽ 66 സെ.മീ നീളമുള്ള ഒരു ഇലത്തണ്ടും ഉൾപ്പെടുന്നു. ഈ സസ്യത്തിന്റെ പൂക്കൾ പിങ്ക്, പർപ്പിൾ, വെള്ള എന്നീ വിവിധ ഷേഡുകൾ ഉൾപ്പെട്ട നിറങ്ങളിൽ കാണാവുന്നതാണ്. ഈ ചെടിയ്ക്ക് ഉരുളക്കിഴങ്ങിനു സമാനമായ കിഴങ്ങുകളുണ്ട്.

## ശ്രേണി
ഇന്ത്യ മുതൽ തായ്‌ലാൻഡ് വരെയും, തെക്കുകിഴക്കേ ഏഷ്യ, പാപുവ ന്യൂ ഗിനിയ, ഓസ്‌ട്രേലിയ എന്നിവിടങ്ങളിലും ഈ ഇനം വ്യാപകമാണ്. ഉഷ്ണമേഖലാ, ഉപോഷ്ണമേഖലാ വനങ്ങളിൽ കാണപ്പെടുന്നു.

## അവലംബം

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:ഓർക്കിഡേസീ
വർഗ്ഗം:കേരളത്തിലെ സസ്യജാലം
മതിൽപറ്റി

മതിലിലും മരത്തിലും പറ്റിക്കയറുന്ന കിഴക്കനേഷ്യയിലെ ഒരു നിത്യഹരിത വള്ളിച്ചെടിയാണ് **മതിൽപറ്റി** . ചെടിയുടെ പ്രായം കൂടുന്തോറും ഇലയുടെ വലിപ്പവും കൂടിവരുന്നതായിക്കാണാം. മറ്റ്‌ ആൽവർഗ്ഗത്തിലെ ചെടികളെപ്പോലെ ഈ ചെടിയുടെയും പരാഗണത്തിന്‌ ഒരു തരം കടന്നൽ ആവശ്യമാണ്‌. അതിന്റെ പേർ ബ്ലാസ്റ്റോഫാഗ പുമിലെ എന്നാണ്‌.

വലിയ പരിപാലനമൊന്നും ആവശ്യമില്ലാതെ വളരുന്ന ഈ ചെടി ഒരു അലങ്കാരസസ്യമായി നട്ടുപിടിപ്പിച്ചു വരുന്നു. കയറിപ്പോകുന്ന മതിലുകൾക്ക്‌ ഇതു കേടുവരുത്താറുണ്ട്‌. ഒരിക്കൽ വേരു പിടിച്ചുകഴിഞ്ഞാൽപ്പിന്നെ നന്നായി വളരുന്നു. പിടിച്ചുകയറാൻ ഒന്നുമില്ലെങ്കിൽ നിലത്തും പടരും. ഇതൊരു ഔഷധസസ്യം കൂടിയാണ്‌.

## ചിത്രശാല


File:Ficus_pumila_fruits_(RaeA).jpg|മതിൽപറ്റിയുടെ കായകൾ
File:Ficus_Pumila_-_മതിൽപറ്റി_01.JPG|മതിൽപറ്റിയുടെ തണ്ട്  
File:Ficus_Pumila_-_മതിൽപറ്റി_02.JPG|മതിൽപറ്റിയുടെ ഇലകൾ
File:Ficus_Pumila_-_മതിൽപറ്റി_03.JPG|മതിൽപറ്റി


## പുറത്തേക്കുള്ള കണ്ണികൾ

* http://ayurvedicmedicinalplants.com/index.php?option=com_zoom&Itemid=26&page=view&catid=45&key=16
* http://ag.arizona.edu/pima/gardening/aridplants/Ficus_pumila.html 
* http://classygroundcovers.com/item--Ficus-pumila-%7B24-Pots-3-1-2-in-%7D-Creeping-Climbing-fig-vine--171

വർഗ്ഗം:ഔഷധസസ്യങ്ങൾ
വർഗ്ഗം:ആലുകൾ
വർഗ്ഗം:ഫൈക്കസ്
വർഗ്ഗം:മൊറേസി
വർഗ്ഗം:കേരളത്തിലെ സസ്യജാലം
കുടൽച്ചുരുക്കി

റുബിയേസീ സസ്യകുടുംബത്തിൽപ്പെട്ട ഒരു സപുഷ്പി കുറ്റിച്ചെടിയാണ് **കുടൽച്ചുരുക്കി** . തരക്കീര എന്നും ഇതിന് പേരുണ്ട്. മൃദുവായ രോമങ്ങളാൽ ആവൃതമായ ഈ ചെടി കുത്തനെ വളരുന്നു. ഇന്തോ മലീഷ്യയിലും ആഫ്രിക്കയുടെ ഉഷ്ണമേഖലാ പ്രദേശങ്ങളിലും കാണപ്പെടുന്ന ഈ ചെടിക്ക് ഔഷധഗുണമുണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കേരളത്തിലെ സസ്യജാലം
സതീശ് ധവൻ ബഹിരാകാശ കേന്ദ്രം

ആന്ധ്രാ പ്രദേശിലെ ശ്രീഹരിക്കോട്ടയിൽ സ്ഥിതിചെയ്യുന്ന ഇന്ത്യയുടെ റോക്കറ്റ് വിക്ഷേപണ കേന്ദ്രമാണ് **സതീശ് ധവൻ ബഹിരാകാശ കേന്ദ്രം** (). ഇന്ത്യയുടെ ബഹിരാകാശ ഗവേഷണ സ്ഥാപനമായ ഇന്ത്യൻ സ്പെയ്സ് റിസർച്ച് ഓർഗനൈസേഷന്റെ (ഐ.എസ്.ആർ.ഓ.) കീഴിൽ പ്രവർത്തിക്കുന്ന വിക്ഷേപണ കേന്ദ്രമാണിത്. ഇത്  **SHAR**  (ശ്രീഹരിക്കോട്ട ഹൈ അൾടിട്യൂട്ട് റേഞ്ച്) എന്നും അറിയപ്പെടാറുണ്ട്. ഐ.എസ്.ആർ.ഓ. യുടെ മുൻ ചെയർമാനായ ശ്രീ സതീശ് ധവന്റെ സ്മരണയ്ക്കായാണ് കേന്ദ്രത്തിന് 2002 ൽ  ഇപ്പോഴത്തെ പേര് നൽകിയത്.

## അവലംബം

## പുറത്തേക്കുള്ള കണ്ണികൾ

*
*Chandrayaan-1 
*Sriharikota on Encyclopedia Astronautica
*About Shar center 
*Federation of American Scientists: Satish Dhawan Space Centre 

വർഗ്ഗം:ഇന്ത്യയിലെ റോക്കറ്റ് വിക്ഷേപണ കേന്ദ്രങ്ങൾ
വർഗ്ഗം:ഇന്ത്യയുടെ ബഹിരാകാശപദ്ധതികൾ
വർഗ്ഗം:സതീശ് ധവൻ ബഹിരാകാശ കേന്ദ്രം
കുങ്കുമപ്പൂമരം

ഒരിനം നിത്യഹരിതമരമാണ് **കുങ്കുമപ്പൂമരം**. . പലതരം പേരുകളിൽ ഇത് അറിയപ്പെടുന്നു. 1500 മീറ്റർ വരെയുള്ള നനവാർന്ന മലമ്പ്രദേശങ്ങളിലാണ് ഈ ചെറുമരം സാധാരണ വളരുന്നത്. ഇതിന്റെ ഇല കന്നുകാലികൾ തിന്നാറില്ല. ഏകദേശം 15 മീറ്റർ വരെ ഇവ പൊക്കം വയ്ക്കുന്നു. കുരങ്ങുമഞ്ഞൾ, ചെങ്കൊല്ലി, താവട്ട, സിന്ദൂര എന്നീ പേരുകളിലും അറിയപ്പെടുന്നു. കായിൽ നിന്ന് ചുവന്ന സിന്ദൂര രൂപത്തിലുള്ള പൊടി ലഭിയ്ക്കുന്നതുകൊണ്ടാണ് സിന്ദൂരം സിന്ദൂരി കുങ്കുമം എന്നീ പേരുകൾ ലഭിച്ചതെന്നു കരുതപ്പെടുന്നു.

## ഉപയോഗം
പട്ടിനും കമ്പിളിക്കും ചായം പിടിപ്പിക്കാനുള്ള കമല എന്ന ചായം ഇതിന്റെ വിളഞ്ഞ കായുടെ പുറമേയുള്ള ഗ്രന്ഥികളിൽ നിന്നാണു കിട്ടുന്നത്‌. കായ്‌ വിളയുമ്പോൾ തട്ടിക്കുടഞ്ഞ്‌ ഈ ചായം ശേഖരിക്കാം. കായ വെള്ളത്തിൽ ഇട്ട്‌ ഇളക്കിയാൽ ചായം വെള്ളത്തിനടിയിൽ അടിയും. ഇതെടുത്ത്‌ ഉണക്കിയും ചായം ശേഖരിക്കാം. പൂജാവേളകളിൽ  കളമിടാനും മറ്റും ഇതിന്റെ ചുവപ്പുനിറം  ഉപയോഗിക്കുന്നു. മുൻപ്‌ ഇന്ത്യയിൽ നിന്നും കമലാഡൈ പുറത്തേക്ക്‌ കയറ്റി അയച്ചിരുന്നു. വിത്തിന്റെ പരിപ്പിൽ നിന്നും മങ്ങിയ നിറമുള്ള മഞ്ഞ എണ്ണ കിട്ടും.

## മറ്റു ഭാഷകളിലെ പേരുകൾ
Common name: Kamala Tree, dyer's rottlera, monkey face tree, orange kamala, red kamala, scarlet croton • Hindi: कामला kamala, रैनी raini, रोहन rohan, रोहिनी rohini, सिन्धुरी sinduri • Manipuri: উৰৈৰোম লবা Ureirom laba • Marathi: केशरी kesari, शेंदरी shendri • Tamil: கபிலப்பொடி kapila poti, குரங்குமஞ்சணாறி kuranku-mañcanari • Malayalam: ചെങ്കൊല്ലി cenkolli, കുങ്കുമപ്പൂമരം kunkumappuumaram, കുരങ്ങുമഞ്ഞൾ  kurangumanjas, നാവട്ട naavatta, നൂറിമരം nuurimaram • Telugu: కుంకుమ చెట్టు kunkuma-chettu • Kannada: ಕುಮ್ಕುಮದ ಮರ kunkuma-damara • Bengali: কমলা kamala • Sanskrit: काम्पिल्यक kampilyaka 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* കൂടുതൽ വിവരങ്ങൾ
* ചിത്രങ്ങൾ 
* http://www.biotik.org/india/species/m/mallphil/mallphil_en.html 
* http://www.biotik.org/laos/species/m/malph/malph_en.html 
* http://pilikula.com/botanical_list/botanical_name_m/mallotus_philippensis.html 

## ചിത്രങ്ങൾ

File:Mallotus philippensis bark1.jpg|കുങ്കുമപ്പൂമരത്തിന്റെ തടി
File:MallotesPhilipensis.jpg|കായ്ക്കൾ


വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:യൂഫോർബിയേസീ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
അയ്യ

പൃഥ്വിരാജും റാണി മുഖർജിയും പ്രധാനവേഷങ്ങളിൽ അഭിനയിച്ച് 2012-ൽ പുറത്തിറക്കിയ ഹിന്ദി ചലചിത്രമാണ് ***അയ്യ***.  പൃഥ്വിരാജിന്റെ ആദ്യ ഹിന്ദി ചലചിത്രം കൂടിയാണിത്. സച്ചിൻ കുന്ദാൾകർ ആണ് സംവിധായകൻ.

## അഭിനേതാക്കൾ
* പൃഥ്വിരാജ് – സൂര്യ 
* റാണി മുഖർജി – മീനാക്ഷി ദേശ്പാണ്ടെ

## അവലംബം

## പുറത്തേക്കുള്ള കണ്ണികൾ
* 

* 
* 

വർഗ്ഗം:2012-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
അമ്മ്യൂനീഷൻ

thumb|250px|right|അമ്മ്യൂനീഷൻ

യുദ്ധത്തിനുപയോഗിക്കുന്ന എല്ലാ വെടിക്കോപ്പുകളേയും കൂടി പൊതുവെ പറയുന്ന പേരാണ് **അമ്മ്യൂനീഷൻ**.  "ലാ മുനീഷൻ" എന്ന ഫ്രഞ്ച് പദത്തിൽ നിന്നാണ് ഇതിന്റെ ഉദ്ഭവം. വിശാലമായ അർത്ഥത്തിൽ പറഞ്ഞാൽ തോക്കുകളുടെ വെടിയുണ്ടകൾ, ഗ്രെനേഡുകൾ, ചെയിൻ കാട്രിഡ്ജുകൾ, ബോംബുകൾ, മിസൈലുകൾ, മൈനുകൾ, എന്നിങ്ങനെ അമ്മ്യൂനീഷൻ ഫാക്ടറികളിൽ ഉത്പാദിപ്പിക്കുന്ന വസ്തുക്കളെ  സൂചിപ്പിക്കാനാണ് ഈ പദം ഉപയോഗിക്കുന്നത്. 

## അവലംബം

വർഗ്ഗം:വെടിക്കോപ്പുകൾ
വർഗ്ഗം:ആയുധങ്ങൾ
ആശിഷ് നെഹ്റ

**ആശിഷ് നെഹ്റ**  ; ജനനം ഏപ്രിൽ 29, 1979) ഒരു ഇന്ത്യൻ അന്താരാഷ്ട്ര ക്രിക്കറ്ററാണ്. ഇടം കൈയ്യൻ ഫാസ്റ്റ് ബോളറായ **നെഹ്റ** 1999ലാണ് ഇന്ത്യക്ക് വേണ്ടി അരങ്ങേറ്റം കുറിച്ചത്. 2003 ലോകകപ്പ് ഫൈനലിസ്റ്റും, 2011 ലോകകപ്പ് വിജയികളുമായഇന്ത്യൻ ടീമുകളീൽ,  അംഗമായിരുന്നു **നെഹ്റ**.

## പുറത്തേക്കുള്ള കണ്ണികൾ
*ക്രിക്കിൻഫോ പ്രൊഫൈൽ : ആശിഷ് നെഹ്റ 

വർഗ്ഗം:1989-ൽ ജനിച്ചവർ

വർഗ്ഗം:ഏപ്രിൽ 29-ന് ജനിച്ചവർ

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:ഇന്ത്യയ്ക്ക് വേണ്ടി ക്രിക്കറ്റ് ലോകകപ്പ് കളിച്ചവർ
അലക്സാണ്ടർ ഡഗ്ലസ് -ഹൂം

ബ്രിട്ടിഷ് പ്രധാനമന്ത്രിയായി 1963 ഒക്ടോബർ മുതൽ 1964 ഒക്ടോബർ വരെ സേവനമനുഷ്ഠിച്ച യാഥാസ്ഥിതികകക്ഷി നേതാവായിരുന്നു **അലക്സാണ്ടർ ഡഗ്ലസ് -ഹൂം**. 

## ജീവിതരേഖ
1903 ജൂലൈ 2-ന് സ്ക്കോട്‌ലണ്ടിൽ ജനിച്ചു. ഓക്സ്ഫോഡിലും ഈറ്റണിലുമായി വിദ്യാഭ്യാസം പൂർത്തിയാക്കി. തുടർന്ന് യാഥാസ്ഥിതികകക്ഷി അംഗമെന്ന നിലയിൽ 1931-മുതൽ 1945-വരെ കോമൺസ് സഭയിൽ അംഗമായി പ്രവർത്തിക്കുകയുണ്ടായി. ഇക്കാലത്ത് സാമൂഹികവു ആഭ്യന്തരവുമായ വിഷയങ്ങളെപ്പററി കൂടുതൽ അവഗാഹം നേടി. 1937-ൽ നെവിൽ ചേംബർലെയിൻ ബ്രിട്ടിഷ് പ്രധാനമന്ത്രിയായപ്പോൾ ഡഗ്ലസ്സിനെ പാർലമെന്ററി കാര്യങ്ങൾക്കായുള്ള പ്രൈവറ്റ് സെക്രട്ടറിയായി നിയമിച്ചു. പിന്നീട് 1940-ൽ പ്രധാനമന്ത്രിയായി അധികാരമേറ്റ വിൻസ്റ്റൻ ചർച്ചിൽ പ്രസ്തുത ചുമതലകളിൽ നിന്നും ഇദ്ദേഹത്തെ ഒഴിവാക്കുകയാണു ചെയ്തത്. 1945-ൽ ഡഗ്ലസ് ജോയിന്റ് പാർലമെന്ററി അണ്ടർ സെക്രട്ടറി പദത്തിൽ നിയമിതനാവുകയും വിദേശകാര്യവകുപ്പിന്റെ കീഴിൽ പ്രവർത്തിക്കാൻ നിയോഗിക്കപ്പെടുകയും ചെയ്തു. പക്ഷേ 1945-ലെ തെരഞ്ഞെടുപ്പിൽ പരാജയപ്പെട്ടതോടെ ഡഗ്ലസ്സിന്റെ പൊതുജീവിതത്തിൽ ഒരിടവേള ഉണ്ടാവുകയും 1950-വരെ അധികാരത്തിൽ നിന്ന് അകന്നു നിൽക്കുകയും ചെയ്തു. 1950-ൽ വീണ്ടും കോമൺസ് സഭാംഗമായെങ്കിലും 1951-ൽ പിതാവിന്റെ പിൻഗാമിയായി 14-ആമത് *ഏൾ* ആവുകയും പ്രഭുപദവിയിലെത്തുകയും ചെയ്തതിനെത്തുടർന്ന് കോമൺസ് സഭയിലെ അംഗത്വം ഇല്ലാതായി. പക്ഷേ, തുടർന്നും ഇദ്ദേഹം കർമനിരതനായി രാഷ്ട്രീയ രംഗത്ത് ഉറച്ചു നിൽക്കുകയാണു ചെയ്തത്. 

## വഹിച്ച പദവികൾ
1951 മുതൽ സ്കോട്‌ലൻഡ് സ്റ്റേറ്റ് മിനിസ്റ്റർ പദവിയും വഹിച്ചിരുന്നു.തുടർന്ന് 1955-ൽ കോമൺവെൽത്ത് സെക്രട്ടറി സ്ഥാനമേറ്റെടുത്ത ഡഗ്ലസ് 1957-ൽ പ്രഭുസഭയുടെ നേതാവായിത്തീർന്നു. 1960-ൽ, പ്രധാനമന്ത്രി ഹാരോൾഡ് മാക്മില്ലന്റെ കാലത്ത് ഇദ്ദേഹത്തെ വിദേശകാര്യ സെക്രട്ടറിയായി നിയമിച്ചു. 1963 ഒക്ടോബറിൽ ഹാരോൾഡ് മാക്മില്ലൻ പ്രധാനമന്ത്രിപദം രാജിവച്ചതോടെ ഡഗ്ലസ് ഹൂമിന് ഈ സ്ഥാനം കരഗതമായി. പാർട്ടിയിൽ നിലനിന്നിരുന്ന അഭിപ്രായവ്യത്യാസം ഒഴിവാക്കാൻ കഴിയുംവിധം അനുരഞ്ജന യത്നങ്ങൾ നടത്തിയ സ്ഥാനാർഥിയായിരുന്നു എന്നതാണ് ഈ സ്ഥാനലബ്ധിക്ക് കാരണമായത്. പ്രധാനമന്ത്രിയെന്ന നിലയിൽ ഡഗ്ലസ് കാര്യശേഷി തെളിയിച്ച ഭരണാധികാരിയായിരുന്നു. പക്ഷേ നൂതനമായ ആശയങ്ങൾ കണ്ടെത്തുന്നതിലും നടപ്പാക്കുന്നതിലും പ്രതീക്ഷിച്ചതുപോലെ ഇദ്ദേഹം ശോഭിക്കുകയുണ്ടായില്ല. 1964 ഒക്ടോബറിൽ യാഥാസ്ഥിതിക കക്ഷിക്കേറ്റ പരാജയത്തെത്തുടർന്ന് ഡഗ്ലസിന് ഭരണമൊഴിയേണ്ടതായും വന്നു. തുടർന്ന് 1965 ജൂലൈ വരെ പ്രതിപക്ഷ നേതാവായി. ഈ സ്ഥാനത്ത് നന്നായി ശോഭിച്ചെങ്കിലും ഉൾപ്പാർട്ടി വിമർശനം സഹിക്കവയ്യാതെ ഡഗ്ലസ് യാഥാസ്ഥിതിക കക്ഷിയുടെ നേതൃത്വസ്ഥാനം ഉപേക്ഷിക്കുകയാണു ചെയ്തത്. 1970-ൽ പ്രധാനമന്ത്രി എഡ്വേർഡ് ഹീത്ത് ഡഗ്ലസിനെ വിദേശകാര്യ സെക്രട്ടറിയായി നിയമിക്കുകയുണ്ടായി. 1995 ഒക്ടോബർ 9-ന് ഇദ്ദേഹം സ്കോട്ടലൻഡിലെ ബെർവിക്ഷയറിൽ നിര്യാതനായി.

## പുറത്തേക്കുള്ള കണ്ണികൾ
*http://www.britannia.com/gov/primes/prime51.html
*http://www.britannica.com/EBchecked/topic/170226/Sir-Alec-Douglas-Home
*http://www.scottish-places.info/people/famousfirst163.html

 

വർഗ്ഗം:ബ്രിട്ടീഷ് പ്രധാനമന്ത്രിമാർ
വർഗ്ഗം:1903-ൽ ജനിച്ചവർ
വർഗ്ഗം:1995-ൽ മരിച്ചവർ
ഗാരി സോബേഴ്സ്

ക്രിക്കറ്റ് ലോകം കണ്ട ഏറ്റവും മികച്ച ഓൾറൗണ്ടർമാരിൽ പ്രമുഖനാണ് വെസ്റ്റ് ഇൻഡീസ് കളിക്കാരനായ **ഗാരി സോബേഴ്സ്**. 1936 ജൂലൈ 28ന് ബാർബഡോസിലാണ് ഇദ്ദേഹം ജനിച്ചത്. 1954 മുതൽ 1974വരെ അദ്ദേഹം വെസ്റ്റ് ഇൻഡീസിന് വേണ്ടി കളിച്ചു. അക്രമോത്സുക ബാറ്റിംഗ് ശൈലിയിൽ കളിച്ച ഇടം കൈയൻ ബാറ്റ്സ്മാനായിരുന്നു. 1958 ൽ കിംഗ്സ്റ്റണിൽ വച്ച് പാകിസ്താനെതിരെ അദ്ദേഹം പുറത്താകാതെ നേടിയ 365 റൺസ് ഏറെ കാലം ലോക റെക്കോർഡായിരുന്നു. ആ കാലഘട്ടങ്ങളിൽ ഏറ്റവും കൂടൂതൽ റൺസ് നേടിയ കളിക്കാരനും മറ്റരുമായിരുന്നില്ല. 
**ഫസ്റ്റ് ക്ലാസ് ക്രിക്കറ്റിലെ ഒരോവറിലെ എല്ലാ പന്തുകളും സിക്സ് അടിക്കുന്ന ആദ്യ കളിക്കാരനാണ് ഗാരി സോബേഴ്സ്**. 1968ൽ സ്വാൻസിയയിൽ നോട്ടിംഗ്ഹാംഷെയറിനു വേണ്ടി ഗ്ലാമോർഗനെതിരെ കളിക്കുമ്പോൾ മാൽക്കം നാഷിന്റെ ഓവറിലാണ് ആ ചരിത്ര നേട്ടം അദ്ദേഹം നേടിയത്.

ഫാസ്റ്റ്-മീഡിയവും സ്പിന്നും അദ്ദേഹത്തിന് ഒരുപോലെ വഴങ്ങിയിരുന്നു. ബാറ്റിംഗിലും ബൗളിംഗിലും എത്രകണ്ട് തിളങ്ങിയിരുന്നോ, അത്രതന്നെ ഫീൽഡിംഗിലും അദ്ദേഹം തിളങ്ങിയിരുന്നു. ബാറ്റ്സ്മാന്റെ അടുത്തു നിന്നുള്ള ക്യാച്ചുകൾ എടുക്കുന്നതിൽ അദ്ദേഹത്തിന് പ്രത്യേക വൈദഗ്ദ്യം ഉണ്ടായിരുന്നു. 1966ൽ ഇംഗ്ലണ്ടിനെതിരെ നടന്ന പരമ്പരയിലാണ് അദ്ദേഹത്തിന്റെ ഏറ്റവും മികച്ച ഓൾറൗമ്ട് പ്രകടനം ലോകം കണ്ടത്. വെസ്റ്റ് ഇൻഡീസ് പരമ്പര വിജയം നേടിയ അന്ന് 103.14 റൺസ് ആവറേജിൽ 722 റൺസും 27.25 ആവറേജിൽ 20 വിക്കറ്റും കൂടാതെ 10 ക്യാച്ചുകളും അദ്ദേഹം നേടി. 1975 ൽ അദ്ദേഹത്തിന് **സർ** പദവി ലഭിച്ചു.

## അവലംബം

വർഗ്ഗം:1936-ൽ ജനിച്ചവർ
വർഗ്ഗം:ജൂലൈ 28-ന് ജനിച്ചവർ
വർഗ്ഗം:വെസ്റ്റിൻഡീസ് ക്രിക്കറ്റ് കളിക്കാർ
മുള്ളിലവ്

തടിയിൽ നിറയെ മുള്ളുകളുള്ള ഒരു വൃക്ഷമാണ് **മുള്ളിലവ്** അഥവാ **മുള്ളിലം**. (ശാസ്ത്രീയനാമം: *Zanthoxylum rhetsa*) . കൊത്തുമുരിക്ക്, മുള്ളിലം എന്നെല്ലാം അറിയപ്പെടുന്നു. പശ്ചിമഘട്ടത്തിൽ എല്ലായിടത്തും ഇത് കാണപ്പെടുന്നു. ഈ വൃക്ഷത്തിന് പല ഔഷധ ഗുണങ്ങളുമുണ്ട്. 35 മീറ്ററോളം ഉയരം വയ്ക്കും, ഇത് കിഴക്ക് ഇന്ത്യ മുതൽ ഫിലിപ്പൈൻസ് വരെയും തെക്ക് വടക്കൻ ഓസ്ട്രേലിയ വരെയും കാണപ്പെടുന്നു. കാണ്ഡത്തിൽ സ്തൂപികകളുടെ ആകൃതിയിലുള്ള മുള്ളുകളുള്ള ഒരു ഇലപൊഴിയും മരമാണിത്. ഒൻപത് മുതൽ ഇരുപത്തിമൂന്ന് വരെ ലഘുലേഖകൾ ഉള്ള പിന്നേറ്റ് ഇലകളാണ്, വെളുത്തതോ മഞ്ഞ നിറത്തിലുള്ളതോ ആയ കുലകളായി, ആൺ - പെൺ പൂക്കൾ ഉണ്ടാവും, തുടർന്ന് ഗോളാകൃതിയിലുള്ള ചുവപ്പ്, തവിട്ട് അല്ലെങ്കിൽ കറുത്ത കുരുമുളകുപോലുള്ള വിത്തുകളും ഉണ്ടാവും.

## വിവരണം
ചിലപ്പോൾ  മീറ്റർ (85 ) ഉയരത്തിൽ വളരുന്ന ഒരു മരമാണ് ആണ് മുള്ളിലം. ഇലപൊഴിയുന്ന ഈ മരത്തിന്റെ തണ്ടിന് കട്ടിയുള്ളതും സ്തൂപികയുടെ ആകൃതിയിലുള്ളതുമായ മുള്ളുകൾ പ്രായമായ തടികളിൽ ഉണ്ട്. ഇലകൾക്ക് 140-230 മില്ലീമീറ്റർ നീളവും ഒൻപത് മുതൽ ഇരുപത്തിമൂന്ന് വരെ  ദീർഘവൃത്താകൃതിയിലുള്ളതുമായ ലഘുലേഖകളുമുണ്ട്. .

## വർഗ്ഗീകരണം
1820 ൽ വില്യം റോക്സ്ബർഗ് ആണ് മുള്ളിലത്തിനെ ആദ്യമായി ഔപചാരികമായി വിവരിച്ചത്, അദ്ദേഹം തന്റെ *ഫ്ലോറ ഇൻഡിക്ക* എന്ന പുസ്തകത്തിൽ ഇതിന് ഫഗാര റെറ്റ്സ എന്ന പേര് നൽകി. 1824-ൽ ഡി കാൻഡോൾ തന്റെ *[[പ്രോഡ്രോമസ് സിസ്റ്റെമാറ്റിസ് നാച്യൂറാലിസ് റെജ്നി വെജിറ്റേബിലിസ്|പ്രോഡ്രോമസ് സിസ്റ്റമാറ്റിസ് നാച്ചുറലിസ് റെഗ്നി വെജിറ്റബിലിസ്]]* എന്ന പുസ്തകത്തിൽ ഈ പേര് സാന്തോക്സൈലം റെറ്റ്സ എന്ന് മാറ്റി.

## ആവാസവ്യവസ്ഥയും വിതരണവും
സമുദ്രനിരപ്പിൽ നിന്ന്  മീറ്റർ (660 ) ഉയരത്തിൽ മഴക്കാടുകളിലും തീരദേശ കുറ്റിക്കാടുകളിലും വളരുന്ന സാന്തോക്സൈലം റെറ്റ്സ, ഇന്ത്യയിലും കിഴക്ക് ഫിലിപ്പൈൻസിലും തെക്ക് വടക്കൻ ഓസ്ട്രേലിയയിലും കാണപ്പെടുന്നു. പടിഞ്ഞാറൻ ഓസ്ട്രേലിയയിലെ വടക്കൻ കിംബർലി, വടക്കൻ പ്രദേശത്തിന്റെ വടക്കൻ തീരപ്രദേശങ്ങൾ, ക്വീൻസ്ലാൻഡിലെ കേപ് യോർക്ക് പെനിൻസുല, ടോറസ് കടലിടുക്കിലെ ഗബ്ബ, മോവ ദ്വീപുകൾ എന്നിവിടങ്ങളിൽ ഇത് കാണപ്പെടുന്നു.

## ഉപയോഗങ്ങൾ
ഗോവ, കൊങ്കൺ, കാനറ തീരങ്ങൾ, കൂർഗ് എന്നിവിടങ്ങളിലെ ജനങ്ങൾ ഇവയുടെ വിത്തുകൾ ഒരു സുഗന്ധവ്യഞ്ജനമായി ഉപയോഗിക്കുന്നു, പ്രത്യേകിച്ച് കടൽ വിഭവങ്ങൾക്കൊപ്പം. കൊങ്കണിയിൽ ഈ സുഗന്ധവ്യഞ്ജനം "തെപ്പൽ" എന്നാണ് അറിയപ്പെടുന്നത്. ഈ സുഗന്ധവ്യഞ്ജനത്തിൽ നാക്കിൽ ഇക്കിളി ഉണ്ടാക്കുന്ന പ്രാദേശിക അനസ്തെറ്റിക് ആയ സൻശൂൾ എന്ന രാസഘടകം അടങ്ങിയിരിക്കുന്നു. *[[ബുദ്ധമയൂരി]]*, *[[ചുട്ടിക്കറുപ്പൻ]], [[നാരകക്കാളി]], [[കൃഷ്ണശലഭം]]*  എന്നിവയുൾപ്പെടെ നിരവധി ചിത്രശലഭങ്ങൾ ഇത് ഒരു ആതിഥേയ സസ്യമായി ഉപയോഗിക്കുന്നു.

## ഇതും കാണുക
* സിചുവാൻ മുളക്

## അവലംബം

## പുറത്തേക്കുള്ള കണ്ണികൾ

വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ
വർഗ്ഗം:ക്വീൻസ്ലാൻഡിലെ സസ്യജാലങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:സാന്തോസൈലം
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഭൂമി പഠനം

നിർമ്മാണപ്രക്രിയക്കു പ്രാരംഭമായ ഒരു ഘട്ടമാണ് **ഭൂമി പഠനം** (ഇംഗ്ലീഷ്: Site analysis). നിർദ്ദിഷ്ട സ്ഥലത്തിന്റെ  വിശധമായ സൂക്ഷ്മപരിശോധനയും, അപഗ്രഥനവും, സംശ്ലേഷണവും ഭൂമി  പഠനത്തിൽ ഉൾപെടുന്നു. പ്രധാനമായും ഭൂമിശാസ്ത്ര സംബന്ധമായ ഭൗതിക ദത്തങ്ങളുടെ ശേഖരണമാണ് ഭൂമി പഠനത്തിൽ കൈകാര്യം ചെയ്യുന്നത്.
വാസ്തുകല, എൻജിനീയറിങ്ങ്,സാമ്പത്തികശാസ്ത്രം, നഗരാസൂത്രണം, ഭൂപടനിർമ്മാണം, കൃഷി തുടങ്ങിയ മേഖലകളിൽ എല്ലാം  ഭൂമി പഠനം അനിവാര്യമായ ഒന്നാണ്.

## ഘടകങ്ങൾ
ഭൂമി പഠനം  ഒരൊറ്റഘട്ടമായല്ല നടത്തുന്നത്. വിവിധ അവസ്ഥതകൾ ഒരു ഭൂമി പഠനത്തിൽ ഉൾപ്പെടുന്നു. ഭൂമി പഠനത്തിൽ അവലോകനം ചെയ്യുന്ന  ഘടകങ്ങൾ താഴെ നൽകിയിരിക്കുന്നു.

* സ്ഥാനം (Location)
* അയൽപക്ക പശ്ചാത്തലം (Neighborhood context)
* വിസ്‌താരവും മേഖലയായിത്തിരിക്കലും (Size and zoning)
* നിയമപരമായവ (Legal)
* നൈസർഗികവും ഭൗതികവുമായ ലക്ഷണങ്ങൾ (Natural physical features)
* മനുഷ്യനിർമ്മിതമായ ലക്ഷണങ്ങൾ (Man made features)
* ചംക്രമണം (Circulation)
* പ്രയോജനത്വം (Utilities )
* ഇന്ദ്രിയാനുഭൂതി സംബന്ധമായവ (Sensory )
* മാനവീയമായവും സാംസ്‌ക്കാരികവുമായ (Human and cultural)
* കാലാവസ്ഥ (Climate)

വർഗ്ഗം:നിർമ്മാണമേഖല
വെള്ളില

മുസാന്തയുടെ വർഗ്ഗത്തിൽ ഉൾപ്പെടുന്ന ചെടിയാണ് **വെള്ളില** . **വെള്ളിലം**, **വെള്ളിലത്താളി** എന്നെല്ലാം അറിയപ്പെടുന്നു. ഈ ചെടിയുടെ ഇല താളിയായി ഉപയോഗിക്കാറുണ്ട്. പൂച്ചെടിയായും മരുന്നിനായും ഉപയോഗിക്കുന്നുണ്ട്. പശ്ചിമഘട്ടത്തിലങ്ങോളമിങ്ങോളം കണ്ടുവരുന്ന ചെടിയാണിത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:റുബിയേസീ സസ്യകുടുംബം
വർഗ്ഗം:കേരളത്തിലെ സസ്യജാലം
കിർക്ക് ഡഗ്ലസ്

പ്രസിദ്ധ അമേരിക്കൻ ചലച്ചിത്രതാരമാണ് **കിർക്ക് ഡഗ്ലസ്**. പരുക്കൻ കഥാപാത്രങ്ങളേയും ഇതിഹാസ കഥാപാത്രങ്ങളേയും അവതരിപ്പിച്ച് ജനശ്രദ്ധ ആകർഷിച്ചു. റഷ്യയിൽ നിന്ന് ന്യൂയോർക്കിലേക്ക് കുടിയേറിയ ഒരു കുടുംബത്തിൽ ഡഗ്ലസ് ജനിച്ചു. ഗുസ്തിക്കാരനായും മറ്റും നേടിയ സമ്പാദ്യം കൊണ്ടാണ് വിദ്യാഭ്യാസം നടത്തിയത്. 2020 ഫെബ്രുവരി 5 ന് അദ്ദേഹം അന്തരിച്ചു.

## ചലചിത്രാഭിനയം

1946-ൽ ദ് സ്ട്രേഞ്ച് ലൗ ഒഫ് മർത്താ ഇവേഴ്സ് എന്ന ചലച്ചിത്രത്തിലൂടെ രംഗത്തു വന്ന ഡഗ്ലസ് മൂന്നു വർഷങ്ങൾക്കു ശേഷം ചാംപ്യൻ എന്ന ചിത്രത്തിൽ ബോക്സർ ആയി അഭിനയിച്ച് താരാംഗീകാരം നേടി. ഈ ചിത്രത്തിലെ അഭിനയത്തിന് ഓസ്കാർ നോമിനേഷനും ലഭിച്ചു. തുടർന്ന് 
*ഏസ് ഇൻദ ഹോൾ (1951) 
*ഡിറ്റക്റ്റീവ് സ്റ്റോറി (1951) 
*ട്വന്റി തൌസന്റ് ലീഗ്സ് അണ്ടർ ദ് സീ (1954) 
എന്നീ ചലച്ചിത്രങ്ങളിലൂടെ മുൻനിരയിലേക്കു വന്നു. 1956-ൽ ലസ്റ്റ് ഫോർ ലൈഫ് എന്ന ചിത്രത്തിൽ വിൻസന്റ് വാൻഗോയുടെ റോളിലും 1957-ൽ കുബ്രിക്കിന്റെ പാത്സ് ഒഫ് ഗ്ളോറി എന്ന ചിത്രത്തിൽ മഹായുദ്ധകാലത്തെ ഫ്രഞ്ച് ഓഫീസറായും അഭിനയിച്ചു. 1960-ൽ കുബ്രിക് സംവിധാനം ചെയ്ത സ്പാർട്ടക്കസ് എന്ന ഇതിഹാസ ചലച്ചിത്രത്തിൽ അടിമത്തത്തിനെതിരേ പോരാടുന്ന റോമൻ അടിമയായി അഭിനയിച്ച് പ്രേക്ഷകരുടെ പ്രശംസ നേടി.

## ചലചിത്ര സംവിധാനം

1970-കളിൽ ഡഗ്ലസ് സിനിമാസംവിധാനരംഗത്തേക്ക് കടന്നു. 1973-ൽ സ്കാലവാഗ് എന്ന ചിത്രം സംവിധാനം ചെയ്യുകയും അതിൽ അഭിനയിക്കുകയും ചെയ്തു. സാറ്റേൺ ത്രീ (1979), ടഫ് ഗൈസ് (1986) എന്നിവയാണ് മറ്റു ചിത്രങ്ങൾ. ടഫ് ഗൈസ് എന്ന ചിത്രത്തിൽ പ്രസിദ്ധ നടൻ ബർട്ട് ലങ്കാസ്റററോടൊപ്പം ട്രെയിൻ കൊള്ളക്കാരുടെ റോളിലായിരുന്നു അഭിനയം.

1991-ൽ അമേരിക്കൻ ഫിലിം ഇൻസ്റ്റിറ്റ്യൂട്ടിന്റെ *ലൈഫ് ടൈം അച്ചീവ്മെന്റ് അവാർഡ്* ഡഗ്ലസിന് ലഭിച്ചു. 1988-ൽ ദ് റാഗ്മാൻസ് സൺ എന്ന പേരിൽ ആത്മകഥ പ്രസിദ്ധീകരിച്ച ഡഗ്ലസ് പിൽക്കാലത്ത് ഏതാനും നോവലുകളും രചിക്കുകയുണ്ടായി.

## അവലംബം

## പുറത്തേക്കുള്ള കണ്ണികൾ
*http://www.imdb.com/name/nm0000018/
*http://www.imdb.com/name/nm0000018/bio

വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:1916-ൽ ജനിച്ചവർ
ഫുട്ബോൾ ലോകകപ്പ് 2018

ഫിഫ ലോകകപ്പിന്റെ 21-ാം പതിപ്പാണ് 2018 ജൂൺ 14 മുതൽ ജൂലൈ 15 വരെ റഷ്യയിൽ നടന്നത്.  ജൂലൈ 15-നു നടന്ന ഫൈനലിൽ ക്രൊയേഷ്യയെ തോൽപ്പിച്ച് ഫ്രാൻസ് ജേതാക്കളായി. റഷ്യ ഉൾപ്പെടെ 32 രാജ്യങ്ങളാണ് ടൂർണമെന്റിൽ പങ്കെടുക്കുക. ഇതാദ്യമായാണ് റഷ്യയിൽ ഫുട്ബോൾ ലോകകപ്പ് നടക്കുന്നത്. മാത്രമല്ല കിഴക്കേ യൂറോപ്പിലും ഇതാദ്യമായാണ് ഫുട്ബോൾ ലോകകപ്പ് നടക്കുന്നത്. ഒന്നിലധികം വൻകരകളിൽ നടക്കുന്ന ആദ്യ ഫുട്ബോൾ ലോകകപ്പും ഇത് തന്നെ (യൂറോപ്പ്, ഏഷ്യ). യുറോപ്പ് ഇത് 11-ാം തവണയാണ് ലോകകപ്പിന് വേദിയാകുന്നതെങ്കിലും കിഴക്കൻ യൂറോപ്പിൽ ഇതാദ്യമാണ്. ഏറ്റവും പണം മുടക്കിയ ലോകകപ്പും ഇത് തന്നെ, $14.2 ദശലക്ഷം. വീഡിയോ അസിസ്റ്റന്റ് റഫറീസ് (VARs) സാങ്കേതിക വിദ്യ ആദ്യമായി ഉപയോഗിച്ചതും റഷ്യയിലാണ്.
**[[സാബിവാക്ക]]** എന്ന ചെന്നായയാണ് ഈ ലോകകപ്പിന്റെ ഭാഗ്യചിഹ്നം. **[[അഡിഡാസ് ടെൽസ്റ്റാർ 18|ടെൽസ്റ്റാർ 18]]** ആണ് ഔദ്യോഗിക പന്ത്. നിക്കി ജാം, വിൽ സ്മിത്ത്, എറ ഇസ്ട്രെഫി എന്നിവർ ചേർന്ന് പാടിയ **ലിവ് ഇറ്റ് അപ്പ്** ആണ് ഔദ്യോഗിക ഗാനം.

32 ടീമുകളാണ് ഇത്തവണയും മത്സരിക്കുന്നത്. അതിൽ ഐസ്ലൻഡും പാനമയും ആദ്യമായാണ് ലോകകപ്പ് കളിക്കുന്നത്. 11 നഗരങ്ങളിലെ 12 സ്റ്റേഡിയങ്ങളിലായി 64 മത്സരങ്ങളാണ് ആകെയുള്ളത്. മോസ്കോയിലെ ലുഷ്നികി സ്റ്റേഡിയത്തിൽ നടന്ന ഉദ്ഘാടന മത്സരത്തിൽ റഷ്യ 5-0 ന് സൗദി അറേബ്യയെ തോൽപ്പിച്ചു.

നിലവിലെ ചാമ്പ്യന്മാരായ ജർമ്മനി ഗ്രൂപ്പ് ഘട്ടത്തിൽത്തന്നെ പുറത്തായി. 1938 ന് ശേഷം ആദ്യമായാണ് ജർമ്മനി പ്രീക്വാർട്ടർ കാണാതെ പുറത്താകുന്നത്. അവസാനം നടന്ന 5 ലോകകപ്പുകളിലും അതത് നിലവിലെ ചാമ്പ്യന്മരുടെ അവസ്തയും ഇത് തന്നെയായിരുന്നു. 2002ൽ ഫ്രാൻസും 2010ൽ ഇറ്റലിയും 2014ൽ സ്പെയിനും ഗ്രൂപ്പ് ഘട്ടത്തിൽത്തന്നെ പുറത്തായി. 

ഗ്രൂപ്പ് ഘട്ടത്തിൽത്തന്നെ എല്ലാ ആഫ്രിക്കൻ ടീമുകളും പുറത്തായി. ഏഷ്യയിൽനിന്ന് ജപ്പാൻ മാത്രമാണ് പ്രീക്വാർട്ടർ യോഗ്യത നേടിയത്. ഫെയർ പ്ലേയുടെ അടിസ്ഥാനത്തിൽ പ്രീക്വാർട്ടറിൽ കടന്ന ആദ്യ ടീമാണ് ജപ്പാൻ. ലഭിച്ച മഞ്ഞക്കാർഡുകളുടെ കുറവാണ് സെനഗലിനെ മറികടക്കാൻ സഹായിച്ചത്.

## സംപ്രേഷണാവകാശങ്ങൾ
*ആസ്ട്രേലിയ – SBS
*ബ്രസീൽ – Rede Globo
*ഇന്ത്യ – Sony Pictures Networks
*കാനഡ – CTV, TSN, RDS
*കരീബിയൻ – International Media Content, SportsMax
*യൂറോപ്പ് – European Broadcasting Union (37 countries)
*ജർമ്മനി – ARD, ZDF
*മിഡിൽ ഈസ്റ്റ് – Al Jazeera
*സ്വീഡൻ – SVT, TV4
*സ്വിറ്റ്സർലാൻഡ് – SRG SSR
*യുണൈറ്റഡ് സ്റ്റേറ്റ്സ് – Fox, Telemundo

## മത്സരിക്കുന്ന ടീമുകൾ

;AFC (5)
* 
* 
* 
* 
* 

;CAF (5)
* 
* 
* 
* 
* 

;CONCACAF (3)
* 
* 
* 

;CONMEBOL (5)
* ‍‍
* 
* 
* 
* 

;OFC (0)
* *ആരും യോഗ്യത നേടിയില്ല*

;UEFA (14)
* 
* 
* 
* 
* 
* 
* 
* 
* 
*  (hosts)
* 
* 
* 
* 

## മത്സരവേദികൾ

## അവലംബം

വർഗ്ഗം:ഫുട്ബോൾ
വർഗ്ഗം:ഫിഫ ലോകകപ്പ് ഫുട്ബോൾ ടൂർണമെന്റുകൾ
വർഗ്ഗം:2018 ഫിഫ ലോകകപ്പ്
ലളിതഗ്രൂപ്പ്

ഗണിതശാസ്ത്രത്തിൽ, തുച്ഛമല്ലാത്ത ഒരു ഗ്രൂപ്പിന്റെ അഭിലംബ ഉപഗ്രൂപ്പുകൾ തുച്ഛഗ്രൂപ്പും ആ ഗ്രൂപ്പു തന്നെയും മാത്രമാണെങ്കിൽ അതിനെ **ലളിതഗ്രൂപ്പ്** എന്ന് വിളിക്കുന്നു. ലളിതമല്ലാത്ത ഏതൊരു ഗ്രൂപ്പിനെയും ഒരു അഭിലംബ ഉപഗ്രൂപ്പും അതിന്റെ ഘടകഗ്രൂപ്പുമായി വിഭജിക്കാൻ സാധിക്കും. അതിനാൽ ലളിതഗ്രൂപ്പുകൾക്ക് ആന്തരഘടനയില്ലെന്ന് ഒരു തരത്തിൽ പറയാം.

## ഉദാഹരണം
പ്രത്യാവർത്തിഗ്രൂപ്പായ A5 ഒരു ലളിതഗ്രൂപ്പാണ്. 60 അംഗങ്ങളുള്ള ഈ ഗ്രൂപ്പിന് 59 ഉപഗ്രൂപ്പുകളുണ്ടെങ്കിലും തുച്ഛഗ്രൂപ്പും ഗ്രൂപ്പു തന്നെയും മാത്രമാണ് അഭിലംബമായുള്ളത്. ക്രമമല്ലാത്ത ഏറ്റവും ചെറിയ ലളിതഗ്രൂപ്പാണ് A5.

## ക്രമ ലളിതഗ്രൂപ്പുകൾ
ക്രമഗ്രൂപ്പുകളുടെ ഉപഗ്രൂപ്പുകളെല്ലാം അഭിലംബമാണ്. അതിനാൽ തുച്ഛമല്ലാത്ത ഉചിത ഉപഗ്രൂപ്പുകളുള്ള ക്രമഗ്രൂപ്പുകളൊന്നും ലളിതമാവുകയില്ല. മാത്രമല്ല, ഒരു പരിബദ്ധ ക്രമഗ്രൂപ്പിന്റെ കോടി അഭാജ്യമല്ലെങ്കിൽ സൈലോ നിയമമനുസരിച്ച് ആ ഗ്രൂപ്പിന് തുച്ഛമല്ലാത്ത ഒരു ഉചിത ഉപഗ്രൂപ്പെങ്കിലും ഉണ്ടാകും. ഒരു പരിബദ്ധ ക്രമഗ്രൂപ്പ് ലളിതമാകണമെങ്കിൽ അതിന്റെ കോടി അഭാജ്യസംഖ്യയായിരിക്കണം എന്ന് വരുന്നു. കോടി അഭാജ്യമായുള്ള ഗ്രൂപ്പുകളെല്ലാം ചാക്രികഗ്രൂപ്പുകളാണ്. അതായത്, അഭാജ്യ കോടിയുള്ള ചാക്രികഗ്രൂപ്പുകൾ മാത്രമാണ് പരിബദ്ധ ക്രമ ലളിതഗ്രൂപ്പുകൾ. അനന്ത ക്രമഗ്രൂപ്പുകളൊന്നും ലളിതമല്ല താനും.

## വർഗ്ഗീകരണം
ലളിതഗ്രൂപ്പുകൾക്ക് പൊതുവായ ഒരു വർഗ്ഗീകരണം കണ്ടുപിടിക്കപ്പെട്ടിട്ടില്ല. എന്നാൽ പരിബദ്ധ ലളിതഗ്രൂപ്പുകളെല്ലാം അഞ്ചിൽ ഒരു തരത്തിൽ പെട്ടവയാണ്:
# **Z**p : കോടി അഭാജ്യമായുള്ള ചാക്രികഗ്രൂപ്പുകൾ
# An (n ≥ 5) : പ്രത്യാവർത്തിഗ്രൂപ്പുകൾ
# ലീ ടൈപ്പിലുള്ള ഷെവാലെ ഗ്രൂപ്പുകൾ
# ലീ ടൈപ്പിലുള്ള പിരിയുള്ള ഷെവാലെ ഗ്രൂപ്പുകൾ, ടിറ്റ്സ് ഗ്രൂപ്പ്
# ഈ വർഗ്ഗങ്ങളിലൊന്നും പെടാത്ത 26 ഗ്രൂപ്പുകൾ. ഈ ഗ്രൂപ്പുകളെ സ്പൊറാഡിക് ഗ്രൂപ്പുകൾ എന്ന് വിളിക്കുന്നു. ഇവയിൽ 20 എണ്ണം മോൺസ്റ്റർ ഗ്രൂപ്പിന്റെ ഉപഗ്രൂപ്പുകളോ ഉപഘടകങ്ങളോ ആണ്, ഇവയെ *സന്തുഷ്ടകുടുംബം* എന്ന് വിളിക്കുന്നു, ബാക്കി ആറെണ്ണത്തെ ഭ്രഷ്ടഗ്രൂപ്പുകൾ (pariah groups) എന്നും.

## അവലംബം
* http://mathworld.wolfram.com/SimpleGroup.html

വർഗ്ഗം:ഗ്രൂപ്പ് സിദ്ധാന്തം
യോസ്

സ്പൈറില്ലം ജനുസ്സിൽ പെടുന്ന ബാക്ടീരിയ ഉണ്ടാക്കുന്ന ചർമ്മത്തെയും അസ്ഥികളെയും ബാധിക്കുന്ന രോഗമാണ് **യോസ്**. ഉഷ്ണമേഖലയിലാണ് ഈ അസുഖം കൂടുതലായും കാണപ്പെട്ടുവരുന്നത്. പ്രധാനമായും ട്രെപ്പൊണിമ പലീഡം (*Treponema pallidum*), ട്രെപ്പൊണിമ എൻഡമിക്കം (*Treponema endemicum*)  എന്നീ സ്പീഷീസുകളിൽ പെട്ട ബാക്ടീരിയകളാണ് ഈ അസുഖത്തിന്റെ കാരണക്കാർ. സിഫിലിസ് (ഗുഹ്യരോഗം), പിന്റ, ബെജെൽ എന്നീ അസുഖങ്ങളുണ്ടാക്കുന്നതും ഇതേ ജനുസ്സിൽ പെട്ട ബാക്ടീരിയകളാണ്.

## ചരിത്രം
1.5 മില്ല്യൺ വർഷങ്ങൾക്കു മുൻപ് ജീവിച്ചിരുന്ന ഹൊമിനിഡുകളിൽ വരെ യോസ് ഉണ്ടായിരുന്നെന്നത് ഫോസിൽ പഠനങ്ങളിലൂടെ സ്ഥിതീകരിക്കപ്പെട്ടിട്ടുണ്ട്. വെസ്റ്റ് ഇൻഡീസിലും, അമേരിക്കയിലും താമസിച്ചിരുന്ന കരീബ് ജനത ഈ അസുഖത്തെ വിളിച്ചിരുന്ന, മുറിവ് എന്ന അർഥം വരുന്ന പേരാണ് 'യായാ'. ഈ വാക്കിൽ നിന്നാണ് 'യോസ്' എന്ന ഇംഗ്ലിഷ് നാമത്തിന്റെ ഉദ്ഭവം എന്ന് കരുതപ്പെടുന്നു. ആഫ്രിക്കൻ ഭൂഖണ്ഡത്തിന്റെ ഉഷ്ണമേഖലയിൽ ഉദ്ഭവിച്ച ഈ രോഗം പിന്നീട് അടിമക്കച്ചവടത്തിലൂടെയും കുടിയേറ്റത്തിലൂടെയും ലോകത്തിന്റെ മറ്റ് ഭാഗങ്ങളിലേക്ക് പടർന്നതാവാം എന്ന് കരുതപ്പെടുന്നു.

## സാംക്രമികരോഗശാസ്ത്രം
തെക്കേ അമേരിക്ക, ആഫ്രിക്ക, ഏഷ്യ, ഓഷ്യാനിയ എന്നിവിടങ്ങളിലെ ഉഷ്ണമേഖലാ പ്രദേശങ്ങളിലാണ് യോസ് കൂടുതലായും കണ്ടുവരുന്നത്.1950 കളിൽ 50-150 മില്ല്യൺ ആളുകൾക്ക് ഈ അസുഖം ബാധിച്ചിരുന്നു. എന്നാൽ ആന്റിബയോട്ടിക്കുകളുടെ ഉപയോഗം മൂലം വളരെ അപൂർവ്വമായേ ഇക്കാലത്ത് യോസ് കാണപ്പെടുന്നുള്ളൂ. 2006 ലാണ് ഇന്ത്യയിൽ അവസാനമായി യോസ് രോഗം റിപ്പോർട്ട് ചെയ്യപ്പെട്ടത്. അഞ്ചു വർഷങ്ങൾക്കു ശേഷം 19 സെപ്റ്റംബർ 2011 ന് ഇന്ത്യയിൽ നിന്നും യോസ് പൂർണ്ണമായും നിർമ്മാർജ്ജനം ചെയ്തതായി ലോകാരോഗ്യസംഘടന പ്രഖ്യാപിച്ചു.

## രോഗലക്ഷണങ്ങൾ
രോഗമുള്ളവരുടെ ചർമ്മത്തിൽ നിന്ന് മറ്റുള്ളവരുടെ മുറിവുകളിലേക്ക് ബാക്ടീരിയയുടെ സംക്രമണം വഴി രോഗം പിടിപെടും. 90 ദിവസങ്ങൽക്കുള്ളിൽ 'മാതൃ-യോ' എന്ന് വിളിക്കുന്ന ആദ്യത്തെ നൊഡ്യൂൾ കാണപ്പെടും. അല്പദിവസങ്ങൾക്കകം ചെറിയ നൊഡ്യൂളുകളും (daughter yaws) പ്രത്യക്ഷപ്പെടും. ആറു മാസങ്ങൾക്കകം ഈ പ്രാധമിക ഘട്ടം സ്വയം ശമിക്കും. ദ്വിതീയ ഘട്ടം തുടങ്ങാൻ മാസങ്ങളോ വർഷങ്ങളോ എടുത്തേക്കാം. വലിയ പാടുകളായി വളരെയധികം വ്യാപ്തിയിൽ ചർമ്മത്തെ നശിപ്പിക്കാൻ കഴിവുള്ള 'ക്രാബ് യോ'കളാണ് ദ്വിതീയ ഘട്ടത്തിൽ ഉണ്ടാവുന്നത്.

## ചികിത്സ
പെനിസിലിൻ, ടെട്രാസൈക്ലിൻ, എറിത്രോമൈസിൻ, മറ്റ് ബീറ്റാ ലാക്ടം ആന്റിബയോട്ടിക്കുകൾ എന്നിവയാണ് ചികിത്സയ്ക്കായി ഉപയോഗിക്കുന്നത്.

## അവലംബം

വർഗ്ഗം:ബാക്ടീരിയ രോഗങ്ങൾ
വർഗ്ഗം:പനി ഉണ്ടാക്കുന്ന രോഗങ്ങൾ
വർഗ്ഗം:ചർമ്മരോഗങ്ങൾ
വർഗ്ഗം:അസ്ഥിരോഗങ്ങൾ
താംബർ

ഒരിനം തണൽമരമാണ് **താംബർ** . **ബാഡ്മിന്റൺ ബോൾ ട്രീ** എന്നും അറിയപ്പെടുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:വൃക്ഷങ്ങൾ
കോർക്കുമരം

തെക്കുകിഴക്കേ ഏഷ്യയിൽ പ്രകൃത്യാ കണ്ടുവരുന്ന **ഇൻഡ്യൻ കോർക്കുമരം** , Millingtonia ജനുസ്സിൽപ്പെട്ട ഒരേ ഒരു സ്പീഷീസാണ്. ഇതിന് ഇംഗ്ലീഷിൽ Tree Jasmine, Indian Cork Tree എന്നീ പേരുകളുണ്ട്. കന്നഡയിൽ *ആകാശ മല്ലിഗെ* എന്നും തമിഴിൽ *ആകാശ മല്ലി* അല്ലെങ്കിൽ *മര മല്ലി* എന്നും തെലുങ്കിൽ *കവുകി* എന്നും ഹിന്ദിയിൽ *നീം ചമേലി*  എന്നും ഉഡിയയിൽ *ആകാശ് മല്ലീ* എന്നും വിളിക്കുന്നു. ഈ വൃക്ഷത്തിന്റെ തടി മുമ്പ് കുപ്പിയുടെ അടപ്പിനായി(കോർക്ക്) ഉപയോഗിച്ചിരുന്നു. അതുകൊണ്ടാണു ഇതിന് **കോർക്കുമരം** എന്ന് പേർ ലഭിച്ചത്.

മ്യാന്മറിൽ നിന്നെത്തിയ ഈ ഇടത്തരം വൃക്ഷം ഒരു നിത്യഹരിത അലങ്കാരവൃക്ഷമാണ്. ദക്ഷിണേന്ത്യയിൽ വിരളവും കേരളത്തിൽ അപൂർവ്വവുമാണ്. വെള്ളനിറമുള്ള പൂക്കൾക്ക് നല്ല സുഗന്ധമുണ്ട്. വിത്തുവഴിയാണ് പ്രധാന പുനരുദ്ഭവം. വേരുവഴിയും തയ്യുണ്ടാവും. തടിക്ക് ഈടും ബലവും കുറവാണ്.

Hortensin എന്നൊരു സംയുക്തം വേർതിരിച്ചെടുത്തിട്ടുണ്ട്.

## ചിത്രശാല

File:Millingtonia_hortensis_in_Hyderabad,_AP_W_IMG_1483.jpg|കണ്ണി=https://en.wikipedia.org/wiki/File:Millingtonia_hortensis_in_Hyderabad,_AP_W_IMG_1483.jpg|ഇന്ത്യയിലെ ഹൈദരാബാദിൽ നിന്നുള്ള മരത്തിന്റെ ചിത്രം.
File:Millingtonia_hortensis_in_Hyderabad_W_IMG_7057.jpg|കണ്ണി=https://en.wikipedia.org/wiki/File:Millingtonia_hortensis_in_Hyderabad_W_IMG_7057.jpg|ഹൈദരാബാദിൽ
File:Millingtonia_hortensis_in_Hyderabad_W2_IMG_7056.jpg|കണ്ണി=https://en.wikipedia.org/wiki/File:Millingtonia_hortensis_in_Hyderabad_W2_IMG_7056.jpg|ഹൈദരാബാദിൽ
File:Millingtonia_hortensis_in_Hyderabad,_AP_W_IMG_1482.jpg|കണ്ണി=https://en.wikipedia.org/wiki/File:Millingtonia_hortensis_in_Hyderabad,_AP_W_IMG_1482.jpg|ഹൈദരാബാദിൽ
File:Millingtonia_hortensis_in_Hyderabad,_AP_W_IMG_1481.jpg|കണ്ണി=https://en.wikipedia.org/wiki/File:Millingtonia_hortensis_in_Hyderabad,_AP_W_IMG_1481.jpg|ഹൈദരാബാദിൽ
File:Millingtonia_hortensis_in_Hyderabad_W_IMG_7056.jpg|കണ്ണി=https://en.wikipedia.org/wiki/File:Millingtonia_hortensis_in_Hyderabad_W_IMG_7056.jpg|Iഹൈദരാബാദിൽ


## References

## അവലംബം

## പുറത്തേക്കുള്ള കണ്ണികൾ
* ചിത്രങ്ങൾ http://www.flowersofindia.net/catalog/slides/Indian%20Cork%20Tree.html

വർഗ്ഗം:വൃക്ഷങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ
വർഗ്ഗം:മില്ലിങ്ടോണിയ
ഗ്രിഫിൻ

പുരാണങ്ങളിലും, മുത്തശ്ശി കഥകളിലുമുള്ള ഒരു വിചിത്ര ജീവിയാണ് **ഗ്രിഫിൻ** അല്ലെകിൽ **ഗ്രിഫ്ഫോൻ**. ഇവയ്ക് സിംഹത്തിന്റെ ഉടലും പരുന്തിന്റെ തലയും ചിറകുകളും ആണുള്ളത്. ഇതിന്റെ മുൻകാലുകളിൽ പരുന്തിന്റേതിനു സമാനമായ കൂർത്ത നഖങ്ങളുമുണ്ടായിരുന്നു. പുരാതന ഗ്രീക്കിൽ ആണ് ഇവയെക്കുറിച്ചുള്ള ആദ്യ പരാമർശം കാണുന്നത്, ഇത് ഏകദേശം ക്രി.മു. 3300 വർഷം ആണ്. പാരമ്പര്യമായി മൃഗരാജനായി സിംഹത്തെയും പക്ഷികളുടെ രാജാവായി പരുന്തിനെയും കരുതിയിരുന്നതിനാൽ ഗ്രിഫിനാകട്ടെ ഇവ രണ്ടും കൂടിച്ചേർന്ന പ്രത്യേക ശക്തിയും മഹത്ത്വവുമുള്ള ജീവിയായി കരുതപ്പെട്ടു.  ഗ്രിഫിനെ എല്ലാ ജീവികളുടേയും രാജാവായിട്ടാണു കരുതിയിരുന്നത്. ഗ്രിഫിനുകളെ അമൂല്യവസ്തുക്കളുടേയും നിധിയുടേയും പരിപാലകരായി ഗണിച്ചിരുന്നു.

ഗ്രീക്ക്, റോമൻ ഗ്രന്ഥങ്ങളിൽ, ഗ്രിഫിനുകളെയും അരിമാസ്പിയനുകളെയും സ്വർണ്ണവുമായി ബന്ധപ്പെടുത്തിയിരുന്നു. പിന്നീടുള്ള രേഖകളിൽ, ഗ്രിഫിനുകൾ മണ്ണിനു താഴെയുള്ള മാളങ്ങളിൽ മുട്ടയിടുന്നതായും അവയുടെ കൂടുകളിൽ സ്വർണ്ണക്കഷണങ്ങൾ അടങ്ങിയിരുന്നതായും വിവരിക്കപ്പെടുന്നു. 

## ഫോസ്സിലും ഗ്രിഫിനും
പ്രമുഖ ശാസ്ത്രജ്ഞൻ ആയ ആദ്രിഎന്നെ മയോറിന്റെ സിദ്ധാന്തത്തിൽ പറയുന്നത് ഗ്രിഫിൻ,  ഇന്നത്തെ തെക്കുകിഴക്കൻ കസാഖിസ്ഥാനിലെയോ മംഗോളിയയിലെയോ സിത്തിയ പ്രദേശത്തെ അൾട്ടായി മലനിരകളിലുണ്ടായിരുന്ന സ്വർണ്ണ ഖനികളിൽനിന്നു കണ്ടെടുക്കപ്പെട്ട പ്രോട്ടോസെറാട്ടോപ്പുകളുടെ ഫോസിൽ അവശിഷ്ടങ്ങളിൽനിന്നു ഉരുത്തിരിഞ്ഞുവന്ന ഒരു പൌരാണിക മിഥ്യാധാരണയാണെന്നാണ്. എന്നാൽ‌ ഈ പരികൽപ്പന, പ്രീ-മൈസീനിയൻ കണക്കുകൂട്ടലുകളെ തള്ളിക്കളയുന്നതിനാൽ ശക്തമായ എതിരഭിപ്രായങ്ങളെ നേരിടേണ്ടി വന്നിരിക്കുന്നു. പൌരാണികമായി ഈ ജീവി, ദിവ്യശക്തിയുടെ ചിഹ്നവും വിശുദ്ധിയുടെ രക്ഷകനുമായിരുന്നു. 

## കൂടുതൽ വായനക്ക്
* Wild, F., *Gryps-Greif-Gryphon (Griffon). Eine sparch-, kultur- und stoffgeschichtliche Studie* (Wien, 1963) (Oesterreichische Akademie der Wissenschaften, Philologisch-historische Klasse, Sitzungberichte, 241).
*Bisi, Anna Maria, *Il grifone: Storia di un motivo iconografico nell'antico Oriente mediterraneo* (Rome: Università) 1965.
* Joe Nigg, *The Book of Gryphons: A History of the Most Majestic of All Mythical Creatures* (Cambridge, Apple-wood Books, 1982).

വർഗ്ഗം:യഥാർത്ഥത്തിൽ ഉണ്ടോ എന്നുറപ്പില്ലാത്ത ജീവികൾ
ഹെൻ‌റി ലൂയിസ് വിവിയൻ ദെരൊസിയോ

ഇന്തോ-ആംഗ്ലിയൻ കവിയും അധ്യാപകനുമാണ് **ഹെൻ‌റി ലൂയിസ് വിവിയൻ ദെരൊസിയോ**. 1809-ൽ ജനിച്ചു. പിതാവ് പോർച്ചുഗീസുകാരനും മാതാവ് ഇന്ത്യക്കാരിയുമാണ്. യൂറോപ്യൻ സംസ്കാരം ഇദ്ദേഹത്തിന്റെ കാവ്യജീവിതത്തിൽ നിർണായക സ്വാധീനം ചെലുത്തി. ഡ്രമണ്ട്സ് അക്കാദമിയിലായിരുന്നു വിദ്യാഭ്യാസം. സാഹിത്യം, ദർശനം എന്നീ വിഷയങ്ങളിലുള്ള നിരവധി ഗ്രന്ഥങ്ങൾ വായിക്കാൻ ഇക്കാലത്ത് അവസരം ലഭിച്ചു. ഫ്രഞ്ച് വിപ്ലവത്തിന്റെ ഗതിവിഗതികളെക്കുറിച്ച് സൂക്ഷ്മമായി പഠിക്കാനിടയായത് ഇദ്ദേഹത്തിൽ മനുഷ്യവാദത്തിൽ അധിഷ്ഠിതമായ ചിന്തകളുണരുന്നതിനു കാരണമായി.

1826-ൽ ദെരൊസിയോ കൊൽക്കത്തയിലെ ഹിന്ദു കോളജിൽ അധ്യാപകനായി. സാമ്പ്രദായികമായ രീതികളെ ഉല്ലംഘിക്കുന്ന അധ്യാപനശൈലി ഹിന്ദു കോളജിന്റെ ചരിത്രത്തിൽ ഇദ്ദേഹത്തിന് ഒരു ഇതിഹാസപുരുഷന്റെ സ്ഥാനം നേടിക്കൊടുത്തു. ഇദ്ദേഹം മുൻകൈയെടുത്തു സ്ഥാപിച്ച അക്കാദമിക് അസോസിയേഷൻ മനുഷ്യചിന്തയിലെ ആധുനിക പ്രവണതകളെപ്പറ്റി സ്വതന്ത്രമായ ചർച്ചകൾ സംഘടിപ്പിച്ചു. കോളജ് അധികൃതരുടെ അപ്രീതിക്കു പാത്രമായതിനെത്തുടർന്ന് 1831-ൽ ഇദ്ദേഹത്തിന് ഉദ്യോഗത്തിൽ നിന്നു വിരമിക്കേണ്ടിവന്നു. അതിനുശേഷം ദി ഈസ്റ്റ് ഇന്ത്യൻ എന്ന പത്രത്തിന്റെ എഡിറ്ററായി സേവനമനുഷ്ഠിച്ചു. ദി ഇന്ത്യാ ഗസറ്റ്, ദ് കൽക്കട്ടാ ലിറ്റററി ഗസറ്റ്, ദി ഇന്ത്യൻ മാഗസിൻ, ദ് ബംഗാൾ ജേർണൽ തുടങ്ങി നിരവധി ആനുകാലികങ്ങൾക്കുവേണ്ടി ഈടുറ്റ രചനകൾ നല്കുന്നതിനും ദെരൊസിയോയ്ക്കു കഴിഞ്ഞു.

ഇദ്ദേഹത്തിന്റെ കവിതകൾ ഭാവഗീതത്തിന്റെ സൗരഭ്യം വഹിക്കുന്നവയാണ്. ഇന്ദ്രിയപരതയും പ്രകൃതിനിരീക്ഷണവും ദേശാഭിമാനവും അവയിലുടനീളം കാണാം. ഇക്കാര്യത്തിൽ കാല്പനികയുഗത്തിലെ ഇളംതലമുറക്കവികളുടെ സ്വാധീനം പ്രകടമാണ്. പാശ്ചാത്യവും ഭാരതീയവുമായ പുരാണകഥകളുടെ സമഞ്ജസമായ മേളനം ദെരൊസിയോയുടെ കവിതകളെ മനോഹരമാക്കുന്നു. ദ് ഫക്കീർ ഒഫ് ഇംഗീറ: എ മെട്രിക്കൽ ടെയ് ൽ ആൻഡ് അദർ പോയംസ് (1824) എന്ന സമാഹാരത്തിലെ ശീർഷക കവിതയിൽ ഭഗത്പൂരിനു ചുറ്റുമുള്ള പ്രദേശത്തിന്റെ ഹൃദയഹാരിയായ വർണന കാണാം. 'ഫക്കീർ' ആയി മാറിയ മുൻകാല കാമുകന്റെ സഹായത്തോടെ രക്ഷപ്പെടുന്ന നളിനിയെന്ന സതിയുടെ കഥയാണ് ഈ കവിതയിൽ ആഖ്യാനം ചെയ്യുന്നത്.

ദെരൊസിയോയുടെ മിക്ക കവിതകളുടെയും മുഖ്യ ഭാവം വിഷാദമാണ്. ഇക്കാര്യത്തിൽ ഇംഗ്ളീഷ് കവിയായ ബൈറണിന്റെ പ്രകടമായ സ്വാധീനം കാണാം. തന്റെ ജന്മഭൂമിയായ ഭാരതത്തിന്റെ അടിമത്താവസ്ഥ കവിയെ വിഷാദഗ്രസ്തനാക്കി. ദ് ഹാർപ് ഒഫ് ഇന്ത്യ എന്ന കവിതയിൽ ഇത് വ്യക്തമായി കാണാം. ഐറിഷ് കവിയായ തോമസ് മൂറിന്റെ ദ് ഹാർപ് ഒഫ് എറിൽ എന്ന കവിതയുമായി ഈ കവിതയ്ക്കുള്ള സാദൃശ്യം ശ്രദ്ധേയമാണ്. ദ് ഗോൾഡൻ വെയ്സ് എന്ന കവിതയിൽ ദേശാഭിമാനമാണ് മുന്നിട്ടു നില്ക്കുന്നത്. ടു ദ് പ്യൂപ്പിൾസ് ഒഫ് ദ് ഹിന്ദു കോളജ് എന്ന ഗീതകത്തിൽ തന്റെ പ്രതിഭയെ ഉന്മിഷത്താക്കിയ കലാലയത്തോട് കവിക്കുള്ള വൈകാരികാഭിമുഖ്യം പ്രതിഫലിക്കുന്നു. ബൈറണിന്റെ കവിതകളുടെ ചുവടുപിടിച്ചു രചിച്ച 'ഡോൺ ജൂവാനിക്സ്' വിഭാഗത്തിൽപ്പെടുന്ന കവിതകളിൽ ഫലിതത്തിനും ഹാസ്യത്തിനുമാണ് മുൻതൂക്കം.

1831-ൽ ദെരൊസിയോ അന്തരിച്ചു.

## അവലംബം


വർഗ്ഗം:1809-ൽ ജനിച്ചവർ
വർഗ്ഗം: 1831-ൽ മരിച്ചവർ
വർഗ്ഗം:ഏപ്രിൽ 18-ന് ജനിച്ചവർ
വർഗ്ഗം: ഡിസംബർ 26-ന് മരിച്ചവർ

വർഗ്ഗം:ആംഗ്ലോ-ഇന്ത്യൻ കവികൾ
പോള

പച്ചരിയും അൽപം ചിരവിയ തേങ്ങയും ചോറും പ്രത്യേക അളവിൽ കുതിർത്തരച്ച മാവ് ഉപയോഗിച്ചാണ് പോള ഉണ്ടാക്കുന്നത്. വടക്കൻ കേരളത്തിൽ പ്രത്യേകിച്ച് കാസർഗോഡ് - കണ്ണൂർ ഭാഗങ്ങളിലെ പ്രധാനപ്പെട്ട പ്രാതൽ വിഭവമാണ്. കാണാൻ വളരെ നേർത്ത ദോശ പോലെയുണ്ടാകുമെങ്കിലും ചേരുവകൾ വ്യത്യസ്തമാണ്. ചള്ളം, തള്ളാൻ  തുടങ്ങിയ  പേരും  ഇതിനുണ്ട്.

വർഗ്ഗം:പലഹാരങ്ങൾ
ഡങ്കൻ

thumb|250px|right|ഡങ്കൻ

മുൻ സ്കോട്ടിഷ് രാജാവായിരുന്നു **ഡങ്കൻ** (ഭരണകാലം 1034-40). സ്കോട്ടിഷ് രാജാവായിരുന്ന മാൽകോം (Malcolm) ദ്വിതീയന്റെ (ഭരണകാലം 1005-34) പുത്രിയായിരുന്നു ഡങ്കന്റെ മാതാവ്; പിതാവ് ക്രിനാൻ (Crinan). സ്റ്റ്രത് ക്ലൈഡ് (Strathclyde) പ്രദേശം സ്കോട്ടിഷ് രാജ്യത്തിൽ ഉൾപ്പെട്ടതോടെ (സുമാർ 1034) മാൽകോം അവിടത്തെ ഭരണച്ചുമതല ഡങ്കനെ ഏല്പിച്ചു. പതിവിന് വിപരീതമായ ഒരു നടപടിയായിരുന്നു ഇത്. രാജകുടുംബത്തിലെ രണ്ട് ശാഖകളിൽ ഓരോന്നിനായി ഒന്നിടവിട്ട് രാജപദവി നൽകിപ്പോന്നിരുന്ന പിന്തുടർച്ചാക്രമം മാൽകോം മറികടന്നു. പിന്തുടർച്ചയ്ക്ക് ഏറ്റവും അനുയോജ്യനായത് രാജകുടംബത്തിലെ ശ്രേഷ്ഠനായ വ്യക്തിയാണെന്നും പലപ്പോഴും മത്സരത്തിലൂടെയാണ് ഈ സ്ഥാനം നേടിയെടുക്കുന്നതെന്നുമുള്ള കെൽറ്റ് പാരമ്പര്യത്തിനു വിരുദ്ധമായി പിൻതലമുറയിലെ ഒരംഗം എന്ന പരിഗണന മാത്രമാണ് ഡങ്കനെ രാജപദവിയിലേക്ക് അവരോധിച്ചപ്പോൾ മാൽകോം കൈക്കൊണ്ടത്. മൽക്കോമിനെ പിന്തുടർന്ന് ഡങ്കൺ 1034-ൽ സ്കോട്ടിഷ് രാജാവായി. ദർഹാം പ്രദേശം കീഴടക്കാനായി ഇദ്ദേഹം 1039-ൽ യുദ്ധം ചെയ്തിരുന്നു. ഇദ്ദേഹത്തിന്റെ ജനറൽ ആയിരിക്കുകയും രാജഭരണത്തിന് അവകാശമുന്നയിക്കുകയും ചെയ്തിരുന്ന മൊറെയിലെ ഉപരാജാവായിരുന്ന മക്ബെത്ത് ഇദ്ദേഹത്തെ 1040-ൽ വധിച്ചു. ഡങ്കനും മക്ബെത്തുമായുള്ള ഈ ഏറ്റുമുട്ടലിന്റെ ദുരന്തനാടകാവിഷ്കാരമാണ് ഷെയ്ക്സ്പിയറുടെ മക്ബെത്തിൽ നാം കാണുന്നത്.

## പുറത്തേക്കുള്ള കണ്ണികൾ
* http://www.britroyals.com/scots.asp?id=duncan1
* http://history.loftinnc.com/King_Duncan_I_1001.htm

വർഗ്ഗം:സ്കോട്ട്‌ലന്റിലെ രാജാക്കന്മാർ
ഇസഡോറ ഡങ്കൻ

ലോകപ്രശസ്തയായ അമേരിക്കൻ നർത്തകിയായിരുന്നു **ഇസഡോറ ഡങ്കൻ**. ആധുനിക നൃത്തത്തിന് തുടക്കം കുറിച്ച ഇസഡോറ ഒരു സ്ത്രീസമത്വവാദിയുമായിരുന്നു. 1877 മേയ് 26-ന് സാൻഫ്രാൻസിസ്കോയിൽ ജനിച്ചു. വിദ്യാഭ്യാസ കാലത്തുതന്നെ നൃത്ത പരിശീലനം നേടിയ ഇവർ ബാലെ നൃത്തത്തിന്റെ നിയമങ്ങൾ അവഗണിച്ചുകൊണ്ട് അയഞ്ഞ വസ്ത്രം ധരിച്ച് നഗ്നപാദയായി നൃത്തം ചെയ്തു. ചിക്കാഗോയിലും ന്യൂയോർക്കിലും നൃത്തപരിപാടികൾ അവതരിപ്പിച്ച ഇസഡോറ 1897-ൽ അഗസ്റ്റിൻ ദാലിയുടെ തിയെറ്റർ കമ്പനിക്കുവേണ്ടി ബ്രിട്ടനിൽ പര്യടനം നടത്തി.

## നൃത്തപര്യടനം

1899-ൽ വീണ്ടും ബ്രിട്ടനിലെത്തിയ ഇസഡോറ ക്ലാസിക്കൽ സംഗീതജ്ഞരുടെ കൺസർട്ടുകൾക്കു വേണ്ടി നൃത്തം അവതരിപ്പിച്ച് കലാപ്രേമികളുടെ പ്രശംസനേടി. 1903-ൽ ഗ്രീസിലും 1904-ൽ റഷ്യയിലും പര്യടനം നടത്തിയ ഇസഡോറ ബാലെ നൃത്തത്തിന്റെ പരിഷ്കരണത്തിൽ നിർണായക പങ്കുവഹിച്ചു.

## വിവാദ നായിക

നൃത്ത രംഗത്ത് വെല്ലുവിളി ഉയർത്തിയ ഇസഡോറയുടെ സ്വകാര്യ ജീവിതവും സംഭവ ബഹുലമായിരുന്നു. സ്റ്റേജ് ഡിസൈനറായ ഗോർഡൻ ക്രെയ്ഗുമായും കോടീശ്വരനായ പാരിസ് സിംഗറുമായുമുള്ള പ്രേമബന്ധങ്ങൾ അവരെ വിവാദനായികയാക്കി. ഇവരിലുണ്ടായ കുഞ്ഞുങ്ങൾ 1913-ൽ നടന്ന ഒരപകടത്തിൽ മുങ്ങി മരിക്കുകയുണ്ടായി. 1921-ൽ അന്നത്തെ സോവിയറ്റ് യൂണിയനിലെത്തിയ ഇസഡോറ കർഷകകവിയായ സെർജി എസ്പെനിനെ വിവാഹം ചെയ്തുവെങ്കിലും രണ്ടു വർഷങ്ങൾക്കു ശേഷം അവരെ ഉപേക്ഷിച്ച കവി 1925-ൽ ആത്മഹത്യ ചെയ്തു.

## മരണം

1927-ൽ ഫ്രാൻസിലാണ് ഇസഡോറ അവസാനത്തെ നൃത്ത പരിപാടി അവതരിപ്പിച്ചത്. അതേവർഷം സെപ്റ്റംബർ 14-നു കഴുത്തിൽ കിടന്ന സ്കാർഫ് സ്വന്തം സ്പോർട്ട്സ് കാറിന്റെ ടയറിൽ ചുറ്റി അപകടം സംഭവിക്കുകയും അവർ മരണത്തിനിരയാകുകയും ചെയ്തു. മരണശേഷം ആത്മകഥയായ മൈ ലൈഫ് പ്രസിദ്ധീകരിക്കപ്പെട്ടു.

## പുറത്തേക്കുള്ള കണ്ണികൾ
*http://www.isadoraduncan.org/about_isadora.html 
*http://www.isadoraduncan.org/
*http://www.sfmuseum.org/bio/isadora.html

വർഗ്ഗം:നർത്തകർ
വർഗ്ഗം:മേയ് 27-ന് ജനിച്ചവർ
വർഗ്ഗം:1877-ൽ ജനിച്ചവർ
വർഗ്ഗം:സെപ്റ്റംബർ 14-ന് മരിച്ചവർ
വർഗ്ഗം:1927-ൽ മരിച്ചവർ
ബിൽ മോഗ്രിഡ്ജ്

പ്രമുഖ ബ്രിട്ടീഷ് ഇൻഡസ്ട്രിയൽ ഡിസൈനറായിരുന്നു **ബിൽ മോഗ്രിഡ്ജ്**(25 ജൂൺ 1943 - 8 സെപ്ററംബർ 2012). 1979 ൽ മോഗ്രിഡ്ജ് രൂപകൽപ്പന ചെയ്ത 'ഗ്രിഡ് കോംപസ്സ്' (GRiD Compass) ആണ് ലാപ്‌ടോപ്പ് യുഗത്തിന് തുടക്കം കുറിച്ചത്.
## ജീവിതരേഖ
1943 ജൂൺ 25 ന് ലണ്ടനിലാണ് വില്ല്യം ഗ്രാന്റ് മോഗ്രിഡ്ജ് ജനിച്ചത്. 1965 ൽ ലണ്ടനിലെ 'സെൻട്രൽ സെയ്ന്റ് മാർട്ടിൻസ് കോളേജ് ഓഫ് ആർട് ആൻഡ് ഡിസൈനി'ൽ നിന്ന് ആർട് ആൻഡ് ഡിസൈനിൽ ഡിപ്ലോമ നേടിയ മോഗ്രിഡ്ജ്, 1969 ൽ 'മോഗ്രിഡ്ജ് അസോസിയേറ്റ്‌സ്' എന്ന സ്ഥാപനം ഇംഗ്ലണ്ടിൽ തുടങ്ങി. അമേരിക്കയിൽ കാലിഫോർണിയയിലെ പാലോ ഓൾട്ടോയിൽ 1979 ൽ ആ സ്ഥാപനത്തിന്റെ ഓഫീസ് തുടങ്ങി. ആപ്പിൾ, മൈക്രോസോഫ്റ്റ് തുടങ്ങി പിൽക്കാലത്ത് ഐടി രംഗത്ത് ഭീമൻമാരായി മാറിയ പല കമ്പനികൾക്കുവേണ്ടിയും തുടക്കത്തിൽ മോഗ്രിഡ്ജ് പ്രവർത്തിച്ചിരുന്നു. മറ്റ് രണ്ടു കമ്പനികളുമായി കൂട്ടുചേർന്ന് 1991 ൽ 'ഐഡിയോ' (IDEO) എന്ന ഡിസൈൻ കമ്പനിക്ക് അദ്ദേഹം രൂപംനൽകി.
ഇൻഡസ്ട്രിയൽ ഡിസൈൻ രംഗത്ത് പതിറ്റാണ്ടുകളോളം നേതൃസ്ഥാനം വഹിച്ചിരുന്ന മോഗ്രിഡ്ജ്, ന്യൂയോർക്കിൽ സ്മിത്ത്‌സോണിയൻ ഇൻസ്റ്റിട്ട്യൂഷനിലെ 'കൂപ്പർ-ഹെവിറ്റ്, നാഷണൽ ഡിസൈൻ മ്യൂസിയ'ത്തിന്റെ ഡയറക്ടറായി 2010 ൽ ചുമതലയേറ്റു. 

മനുഷ്യർ കമ്പ്യൂട്ടറുകളുമായി ഇടപഴകുന്നതിന്റെ രീതികൾ മനസ്സിലാക്കാൻ ശ്രമിക്കുന്ന 'ഇന്ററാക്ഷൻ ഡിസൈൻ' പഠനമേഖല സൃഷ്ടിക്കാനും പ്രോത്സാഹിപ്പിക്കാനുമാണ് ജീവിതത്തിന്റെ അവസാന വർഷങ്ങളിൽ മോഗ്രിഡ്ജ് ശ്രമിച്ചത്. 

അർബുദബാധിതനായിരുന്ന മോഗ്രിഡ്ജ്, സപ്തംബർ എട്ടിന് സാൻ ഫ്രാൻസിസ്‌കോയിൽ വച്ച് അന്തരിച്ചു.
## ആദ്യ ലാപ്പ് ടോപ്പ്
കീബോർഡിന് മേൽ സ്‌ക്രീൻ മടക്കിവെയ്ക്കാവുന്ന വിധത്തിലുള്ള ലാപ്‌ടോപ്പുകളുടെ 'ക്ലാംഷെൽ' ഡിസൈൻ ആവിഷ്‌ക്കരിക്കുകയാണ് മോഗ്രിഡ്ജ് ചെയ്തത്. ആ ഡിസൈൻ ഉപയോഗിച്ച് നിർമിച്ച ആദ്യ ലാപ്‌ടോപ്പ് ആണ് ഗ്രിഡ് കോംപസ്. സിലിക്കൺ വാലിയിലെ ഗ്രിഡ് സിസ്റ്റംസ് കോർപ്പറേഷനുവേണ്ടി രൂപകൽപ്പന ചെയ്ത ഗ്രിഡ് കോംപസ് ആദ്യം ഉപയോഗിച്ചത് അമേരിക്കൻ സൈന്യമാണ്. ഡിസ്‌കവറി ബഹിരാകാശ പേടകത്തിലും അത് ഘടിപ്പിച്ചു. ഗ്രിഡ് കോംപസ് കമ്പ്യൂട്ടറുകൾ 1982 ൽ ആദ്യമായി വിപണിയിലെത്തി. 8150 ഡോളർ (ഏതാണ്ട് നാലരലക്ഷം രൂപ) ആയിരുന്നു വില. ആപ്പിളിന്റെ ഐതിഹാസിക ഡെസ്‌ക് ടോപ്പ് കമ്പ്യൂട്ടറായ 'മകിന്റോഷ്' പുറത്തുവന്നതിനും രണ്ടുവർഷം മുമ്പായിരുന്നു അത്. ആറിഞ്ച് വലിപ്പത്തിൽ, കറുപ്പിൽ മഞ്ഞ നിറത്തിലുള്ള ഡിസ്‌പ്ലെയും, കീബോർഡും ഉള്ളതായിരുന്നു ഗ്രിഡ് കോംപസ്. ബ്രീഫ്‌കേസിൽ ഒറ്റ യൂണിറ്റായി മടക്കിവെയ്ക്കാൻ പറ്റുന്നതായിരുന്നു ആ കമ്പ്യൂട്ടർ. ലാപ്‌ടോപ്പുകൾ ഇന്നും പിന്തുടരുന്നത് മോഗ്രിഡ്ജ് ആവിഷ്‌ക്കരിച്ച 'ക്ലാംഷെൽ' ഡിസൈൻ തന്നെയാണ്. 2008 ൽ ആദ്യമായി വിൽപ്പനയിൽ ഡെസ്‌ക് ടോപ്പ് കമ്പ്യൂട്ടറുകളെ ലാപ്‌ടോപ്പുകൾ പിന്തള്ളി.
## കൃതികൾ
* 'ഡിസൈനിങ് ഇന്ററാക്ഷൻസ്' (2006)
* 'ഡിസൈനിങ് മീഡിയ' (2010)
## പുരസ്കാരം
* നാഷണൽ ഡിസൈൻ അവാർഡ്
* പ്രിൻസ് ഫിലിപ്പ് ഡിസൈനർ പ്രൈസ്
## അവലംബം


## അധിക വായനയ്ക്ക്
* Designing Interactions  book home page
* Designing Media  book home page
* Design Thinking: Dear Don...: a 2010 Core77 blog post by Moggridge in response to Don Norman’s “Design Thinking: A Useful Myth?”
* Mister Moggridge Has Mad Ambition: a FastCompany profile of Moggridge on the occasion of moving to the Cooper-Hewitt.
## പുറം കണ്ണികൾ
* Remembering Bill, a website by the Cooper-Hewitt that gathers links to Moggridge's talks, videos, books, and a memorial fund
* Cooper-Hewitt, National Design Museum
* IDEO
ബനലത സെൻ

ബംഗാളി കവിയും കഥാകൃത്തുമായിരുന്ന  ജീബനാനന്ദ ദാസിന്റെ ഏറെ ജനപ്രീതിയാർജ്ജിച്ച കവിതയാണ്  **ബനലത സെൻ**.   ഈ രചന പ്രസിദ്ധീകരിക്കപ്പെട്ടത് 1935-ൽ **കവിത** എന്ന മാസികയിലാണ്.  പിന്നീട്, ഈ കവിതയടങ്ങുന്ന, ഇതേ പേരിലുളള ഒരു കവിതാസമാഹാരം 1942-ൽ പുറത്തിറങ്ങി. 1952--ൽ ഇറങ്ങിയ  ഈ പുസ്തകത്തിന്റെ രണ്ടാം പതിപ്പിനു വേണ്ടി പുറംചട്ട തയ്യാറാക്കിയത് സത്യജിത് റേ ആയിരുന്നു. ,

സഹസ്രാബ്ദങ്ങളായി അലഞ്ഞുതിരിയേണ്ടി വന്ന, ക്ളാന്തനായ യാത്രക്കാരന് ആശ്വാസമരുളുന്ന **നാട്ടോറിലെ ബനലത സെന്നിനെ**ക്കുറിച്ചുളള  പഠനങ്ങളും ചർച്ചകളും സാഹിത്യലോകത്ത് ഇന്നും സജീവമാണ്.
. കവിതയുടെ ഇംഗ്ളീഷു പരിഭാഷ ലഭ്യമാണ്. 

## അവലംബം


വർഗ്ഗം:ബംഗാളി കവിതകൾ
ഇന്ത്യയിലെ സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും തലസ്ഥാനങ്ങളുടെ പട്ടിക

വർഗ്ഗം:ഇന്ത്യയുമായി ബന്ധപ്പെട്ട പട്ടികകൾ
ക്യു പനി

കോക്സിയെല്ല ബർനെറ്റി എന്ന ബാക്ടീരിയം മനുഷ്യരിലും മറ്റ് മൃഗങ്ങളിലും ഉണ്ടാക്കുന്ന രോഗമാണ് ക്യു പനി. കാലികളിലും വളർത്തുമൃഗങ്ങളായ പൂച്ചകളിലും പട്ടികളിലും ഈ അസുഖം കാണപ്പെട്ടുവരുന്നുണ്ട്. ബാക്ടീരിയയുടെ ബീജകോശം ശ്വസിക്കുന്നതിലൂടെയാണ് ഈ അസുഖം പിടിപെടുന്നത്. കൂടാതെ, രോഗമുള്ള മൃഗങ്ങളുടെ മൂത്രം, മലം, ശുക്ലം എന്നിവയുമായി സമ്പർക്കം ഉണ്ടാവുന്നതിലൂടെയും അസുഖം പിടിപെടുന്നു. ശരീരത്തിൽ പ്രവേശിച്ച ശേഷം 9 മുതൽ 90 വരെ ദിവസങ്ങളിൽ ബാക്ടീരിയം നിർജ്ജീവാവസ്ഥയിലായിരിക്കും. കോക്സിയെല്ല പൂർണ്ണ അന്തർകോശ ജീവിയാണ്.

## ചരിത്രം

എഡ്വാർഡ് ഹോൾബ്രൂക് ഡെറിക്ക് എന്ന ഓസ്ട്രേലിയൻ ശാസ്ത്രജ്ഞനാണ് ക്യു പനിയെ ആദ്യമായി വിവരിച്ചത്. ക്യു എന്നത് ഇംഗ്ലിഷ് ഭാഷയിലെ 'ക്വറി' എന്ന വാക്കിനെ സൂചിപ്പിക്കുന്നു. ക്വറി എന്നാൽ ചോദ്യം എന്നാണർത്ഥം. രോഗത്തിനു കാരണകാരിയായ ജീവിയെ കണ്ടുപിടിക്കാനാവാതിരുന്നതുകൊണ്ടാണ് രോഗത്തിന് ഈ പേര് നൽകിയത്. ക്വീൻസ്ലാന്റ് പനി എന്ന് ഈ രോഗത്തെ നാമകരണം ചെയ്യാൻ ശ്രമമുണ്ടായെങ്കിലും, അത് ഓസ്ട്രേലിയയിലെ കാലിവിപണനത്തെ പ്രതികൂലമായി ബാധിച്ചേക്കാമെന്ന് കണ്ട് ക്വറി പനി എന്ന് നാമകരണം ചെയ്യുകയായിരുന്നു.
ഫ്രാങ്ക് ബർണെറ്റ്, മെവിസ് ഫ്രീമാൻ എന്നീ ശാസ്ത്രജ്ഞരാണ് ഡോ. ഡെറിക്കിന്റെ രോഗികളിൽ നിന്നും ഈ ബാക്ടീരിയയെ ആദ്യമായി വേർതിരിച്ചത്. ഇത് റിക്കറ്റ്സിയ ജനുസ്സിൽ പെട്ട ബാക്ടീരിയ ആണെന്നായിരുന്നു ആദ്യകാലങ്ങളിൽ കരുതിപ്പോന്നിരുന്നത്. എന്നാൽ പിന്നീട് റിക്കറ്റ്സിയ,ഫ്രാൻസിസെല്ല, ലീജിയൊണെല്ല എന്നീ ബാക്ടീരിയകളുമായി സാമ്യം പുലർത്തുന്ന മറ്റൊരു ജനുസ്സാണ് ഇവയെന്ന് കണ്ടെത്തി. മേൽപ്പറഞ്ഞ ബാക്ടീരിയകളെപ്പോലെ ഇതും ഒരു പ്രോട്ടോബാക്ടീരിയയാണ്.

## രോഗലക്ഷണങ്ങൾ
ബാക്ടീരിയ ശരീരത്തിൽ പ്രവേശിച്ച് മൂന്നോ-നാലോ ആഴ്ചകൾക്കുള്ളിൽ രോഗലക്ഷണങ്ങൾ പ്രകടമാകും. പനി, ക്ഷീണം, പേശിവേദന, തലവേദന, സന്ധിവേദന, അമിത വിയർപ്പ്, വിശപ്പില്ലായ്മ, കഫമില്ലാത്ത ചുമ, നെഞ്ചുവേദന, വയറിളക്കം എന്നിവ രോഗലക്ഷണങ്ങളാണ്. പനി ഏകദേശം 14 ദിവസങ്ങളോളം നീണ്ടുനിൽക്കും. രോഗബാധിതരിൽ പകുതി പേർക്കും രോഗലക്ഷണങ്ങൾ ഉണ്ടാവുകയില്ല.അസുഖം മൂർച്ഛിച്ച് അപ്രാരൂപിക ന്യുമോണിയയായോ, അക്യൂട്ട് റെസ്പിരേറ്ററി ഡിസ്ട്രസ് സിൻഡ്രോം ആയോ മാറിയേക്കാം. അപൂർവ്വമായി കരൾവീക്കവും, എന്റോകാർഡൈറ്റിസും ക്യു പനി മൂലം ഉണ്ടാവാറുണ്ട്.
ക്യു പനി ബാധിച്ച മൃഗങ്ങളിൽ ന്യുമോണിയയും, പനിയും, വിശപ്പില്ലായ്മയും കാണപ്പെടുന്നു.

## രോഗനിർണ്ണയം
രോഗനിർണ്ണയം നടത്തുന്നത് രക്തപരിശോധനയിലൂടെയാണ്. ബാക്ടീരിയയ്ക്കെതിരായ ആന്റിബോഡികളുടെ സാന്നിധ്യമുണ്ടെങ്കിൽ രോഗം സ്ഥിതീകരിക്കാം. ബാക്ടീരിയൽ ഡി.എൻ.എ യുടെ തന്മാത്രകൾ കണ്ടുപിടിച്ചാൽ രോഗം ഉറപ്പിക്കാം. കൾച്ചർ ചെയ്യാൻ ബുദ്ധിമുട്ടായതുകൊണ്ട് സാധാരണഗതിയിൽ ചെയ്യാറില്ല.

## ചികിത്സ
ഡൊക്സിസൈക്ലിൻ, ടെട്രാസൈക്ലിൻ, ക്ലോറാമ്പെനിക്കോൾ, സിപ്രോഫ്ലോക്സാസിൻ, ഓഫ്ലോക്സാസിൻ എന്നീ മരുന്നുകൾ ഫലം ചെയ്യും. ഗർഭിണികളായ യുവതികളിൽ കോട്രിമോക്സസോൾ ആണ് ചികിത്സയ്ക്കായി ഉപയോഗിക്കുന്നത്.

## അവലംബം

വർഗ്ഗം:ബാക്ടീരിയ രോഗങ്ങൾ
വർഗ്ഗം:ജന്തുജന്യരോഗങ്ങൾ
വർഗ്ഗം:പനി ഉണ്ടാക്കുന്ന രോഗങ്ങൾ
പോണ്ടിച്ചേരി സ്രാവ്

സ്രാവുകളിൽ ഗുരുതരമായ വംശനാശഭീഷണി നേരിടുന്ന ഇനമാണ് **പോണ്ടിച്ചേരി സ്രാവ്** അഥവാ **പാണ്ടി സ്രാവ്** . അക്കിലി വാലിയെൻസിസ് എന്ന ശാസ്ത്രജ്ഞനാണ് ഈ സ്രാവിനെ ആദ്യമായി കണ്ടെത്തിയത് . 1979-നു ശേഷം ഈ സ്രാവിനെ കണ്ടതായി വിശ്വസനീയ സ്രോതസ്സിൽ നിന്നുള്ള വിവരങ്ങൾ ലഭിച്ചിട്ടില്ല. 

തീരത്തോടടുത്തുള്ള കടലിലാണ് ഇവ സാധാരണ കാണപ്പെടുന്നത്. അപൂർവ്വമായി അഴിമുഖങ്ങളിലേക്കും കടക്കുന്നു. ഏകദേശം 1 മീറ്റർ വരെ ഇവ നീളം വയ്ക്കുന്ന സ്രാവിനു നല്ല വൃത്താകൃതിയിലുള്ള കണ്ണുകളാണുള്ളത്. നീണ്ടു കൂർത്ത മൂക്കും വരണ്ട രാസാരന്ധ്രങ്ങളും ഇവയുടെ പ്രത്യേകതയാണ്. വായിൽ 12 മുതൽ 14 വരെ പല്ലുകൾ ഉണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:സ്രാവുകൾ
ഉന്മുക്ത് ചന്ദ്

**ഉന്മുക്ത് ചന്ദ്** (ജനനം 26 മാർച്ച് 1993, ഡൽഹി) ഒരു ഇന്ത്യൻ ക്രിക്കറ്ററാണ്. 2012ൽ ഓസ്ട്രേലിയയിൽ നടന്ന അണ്ടർ-19 ക്രിക്കറ്റ് ലോകകപ്പിൽ വിജയികളായ ഇന്ത്യൻ ടീമിന്റെ ക്യാപ്റ്റനായിരുന്നു **ഉന്മുക്ത്**. ഫൈനലിൽ ഓസ്ട്രേലിയൻ അണ്ടർ-19 ടീമിനെതിരെ പുറത്താകാതെ 111 റൺസ് നേടി ടീമിന്റെ വിജയത്തിൽ നിർണായക പങ്ക് വഹിച്ചു,

## യൂത്ത് ക്രിക്കറ്റ് റെക്കോർഡുകൾ
ഇന്ത്യ അണ്ടർ 19 ടീമിൽ ഉന്മുക്ത് ചന്ദിന്റെ റെക്കോർഡുകൾ: 

## അവലംബം

വർഗ്ഗം:1993-ൽ ജനിച്ചവർ

വർഗ്ഗം:മാർച്ച് 26-ന് ജനിച്ചവർ
   കേരളത്തിലെ ഇദ്ദേഹത്തിന് കടുത്ത രണ്ട് ആരാധകരുണ്ട് ' വയനാട്ടിലെ മാനന്തവാടിക്കടുത്ത് പേര്യ വില്ലേജിലെ അഭിഷേക് .സി എന്ന് പേരുള്ള യുവാവും കോഴിക്കോട്ഇ ജില്ലയിൽ മാവൂർ വില്ലേജിൽ വട്ടക്കണ്ടത്തിൽ മുഹമ്മദ്‌ അമീനുമാണ് അദ്ദേഹത്തെ കടുത്ത രീതിയിൽ ഇഷ്ടപ്പെടുന്നത് 
വർഗ്ഗം:ഇന്ത്യൻ ക്രിക്കറ്റ് കളിക്കാർ
കലാമണ്ഡലം കൃഷ്ണൻ നായർ

പ്രശസ്തനായ കഥകളി നടൻ ആയിരുന്നു **കലാമണ്ഡലം കൃഷ്ണൻ നായർ** (11 മാർച്ച്‌ 1914 – 15 ആഗസ്റ്റ്‌ 1990). ഇരുപതാം നൂറ്റാണ്ടു കണ്ട ഏറ്റവും വലിയ കഥകളി നടന്മാരിൽ ഒരാളായി ഇദ്ദേഹത്തെ കണക്കാക്കുന്നു. കണ്ണൂർ ജില്ലയിലെ ചെറുതാഴത്ത് ജനിച്ച ഇദ്ദേഹം വാരണക്കോട്ടില്ലത്തിന്റെ കീഴിലെ കഥകളിയോഗത്തിലാണ് പഠനം ആരംഭിച്ചത്. അവിടെ നിന്ന് കിട്ടിയ സഹായം കൊണ്ടാണ് തുടർപഠനങ്ങൾ സാധിച്ചത്.  ഇദ്ദേഹത്തിന്റെ ഗുരുക്കന്മാർ ഗുരു ചന്തു പണിക്കർ, ഗുരു കുഞ്ചു കുറുപ്പ്, ഗുരു പട്ടിക്കാംതൊടി രാവുണ്ണി മേനോൻ, ഗുരു കവളപ്പാറ നാരായണൻ നായർ തുടങ്ങിയ പ്രഗൽഭർ ആയിരുന്നു. ഇതിനു പുറമേ നാട്യാചാര്യൻ മാണി മാധവ ചാക്യാരിൽ നിന്നും രസാഭിനയം, നേത്രാഭിനയം എന്നിവയും പ്രത്യേകം പഠിക്കുക ഉണ്ടായി. പദ്മശ്രീ അടക്കം നിരവധി പുരസ്കാരങ്ങൾ അദ്ദേഹത്തിനു ലഭിച്ചിട്ടുണ്ട്.

 മോഹിനിയാട്ടത്തെ വളർത്തിയെടുക്കുന്നതിൽ സുപ്രധാന പങ്കുവഹിച്ച കലാമണ്ഡലം കല്യാണിക്കുട്ടിയമ്മയായിരുന്നു ഇദ്ദേഹത്തിന്റെ പത്നി. പ്രമുഖ ചലച്ചിത്ര-നാടക നടൻ കലാശാല ബാബു ഇദ്ദേഹത്തിന്റെ പുത്രനായിരുന്നു.
## പുരസ്കാരങ്ങൾ
* പദ്മശ്രീ - 1970
* കേരള സംഗീത നാടക അക്കാദമി അവാർഡ് & ഫെല്ലോഷിപ്പ്
* കേന്ദ്ര സംഗീതനാടക അക്കാദമി അവാർഡ് & ഫെല്ലൊഷിപ്പ് - 1968
* കൊച്ചിരാജാവിന്റെ വീരശൃംഖല
* മൈസൂർ രാജാവിന്റെ സ്വർണ്ണമെഡൽ
* നാട്യരത്നം ബഹുമതി-പ്രധാനമന്ത്രി ജവഹർലാൽ നെഹ്രു

## അവലംബം


വർഗ്ഗം:കഥകളി നടന്മാർ
വർഗ്ഗം:പത്മശ്രീ പുരസ്കാരം ലഭിച്ച മലയാളികൾ
വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:കേന്ദ്ര സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
വർഗ്ഗം:1914-ൽ ജനിച്ചവർ
വർഗ്ഗം:ഏപ്രിൽ 6-ന് ജനിച്ചവർ
വർഗ്ഗം:1990-ൽ മരിച്ചവർ
വർഗ്ഗം:ഓഗസ്റ്റ് 15-ന് മരിച്ചവർ
ഡേവിഡ് ലിവിങ്സ്റ്റൺ

ആദ്യമായി ആഫ്രിക്കയ്ക്കു കുറുകെ കടന്ന സാഹസികനാണ് **ഡേവിഡ് ലിവിങ്സ്റ്റൺ**. സ്കോട്ട്ലന്റിലെ ഗ്ലാസ്ഗോ നഗരത്തിലാണ് ഇദ്ദേഹം ജനിച്ചത്. 1841-ൽ ആഫ്രിക്കയിലെത്തിയ ലിവിങ്സ്റ്റൺ അന്നേവരെ ഒരു യൂറോപ്യനും കടന്നുചെല്ലാത്ത മാർഗ്ഗങ്ങളിലൂടെ സഞ്ചരിച്ച് ആഫ്രിക്കയുടെ ഉൾഭാഗങ്ങളിലെത്തിച്ചേർന്നു. 1855-ൽ അദ്ദേഹം കണ്ടെത്തിയ വെള്ളച്ചാട്ടത്തിനു വിക്ടോറിയ എന്നു നാമം നൽകി. ഉൾനാടുകളിലേക്കു അദ്ദേഹം നടത്തിയ യാത്രകളാണ് ആഫ്രിക്കയിലേക്കു യൂറോപ്യന്മാരെ ആകർഷിച്ചത്. 

1841-ൽ ആഫ്രിക്കയിലെത്തിയ ലിവിങ്സ്റ്റണെക്കുറിച്ച് വളരെക്കാലം വിവരങ്ങളൊന്നും ലഭിക്കാതിരുന്നതിനാൽ ന്യൂയോർക്ക് ഹെറാൾഡ് പത്രം 1869-ൽ ലേഖകനായ ഹെൻട്രി മോർട്ടൺ സ്റ്റാൻലിയെ അന്വേഷണത്തിനായി നിയമിച്ചു. ഏതാണ്ട് രണ്ടുവർഷത്തെ അന്വേഷണത്തിനൊടുവിൽ 1871 നവംബർ 10-ന് ടാൻസാനിയയിലെ ടാങ്കനിക്ക തടാകക്കരയിൽ നിന്നും രോഗിയായ ലിവിങ്സ്റ്റനെ കണ്ടെത്തി.  *താങ്കൾ തന്നെയാണ് ഡോ. ലിവിങ്സ്റ്റൺ എന്നു കരുതട്ടെ?* ("Dr. Livingstone, I presume?") എന്ന സ്റ്റാൻലിയുടെ ചോദ്യം ചരിത്രത്തിന്റെ ഭാഗമാണ്. 

1872 മാർച്ച് വരെ സ്റ്റാൻലി ലിവിങ്സ്റ്റണൊപ്പം കഴിഞ്ഞു. 1873 മേയ് 1-ന് സാംബിയയിൽ വച്ച് മലേറിയ ബാധിച്ച് ലിവിങ്സ്റ്റൺ മരണമടഞ്ഞു.

## അവലംബം

## പുറത്തേക്കുള്ള കണ്ണികൾ
*Livingstone's 1871 Field Diary  Online November, 11, 2011
*Livingstone Online &ndash; Explore the medical writings of David Livingstone  Offers images of original documents alongside transcribed, critically edited versions
*DAVID LIVINGSTONE (c.1956)  (archive film from the National Library of Scotland: SCOTTISH SCREEN ARCHIVE)
*Stanley and Livingstone  Original reports from The Times
*[Works by or about David Livingstone](http://www.archive.org/search.php?query=mediatype%3A(texts)%20-contributor%3Agutenberg%20AND%20(subject%3A%22Livingstone%2C%20David%2C%201813-1873%22%20OR%20creator%3A%22Livingstone%2C%20David%2C%201813-1873%22)) at Internet Archive (scanned books original editions colour illustrated)
* (plain text and HTML)
***[http://www.gutenberg.net/etext/1039 Missionary Travels and Researches in South Africa] *
***[http://www.gutenberg.net/etext/2519 A Popular Account of Dr Livingstone's Expedition to the Zambesi and its Tributaries] *
***[http://www.gutenberg.net/etext/13262 The Personal Life of David Livingstone] *
*A Brief Biography of David Livingstone
*The Life of David Livingstone 
*David Livingstone biographies 
* Livingstone Tower at University of Strahclyde
*
*Livingstone's Letter from Bambarre - A Multispectral Critical Edition 

വർഗ്ഗം:1813-ൽ ജനിച്ചവർ
വർഗ്ഗം: 1873-ൽ മരിച്ചവർ
വർഗ്ഗം:മാർച്ച് 19-ന് ജനിച്ചവർ
വർഗ്ഗം:മേയ് 1-ന് മരിച്ചവർ

വർഗ്ഗം:പര്യവേഷകർ
റഫ്സ്കിൻ സ്പർഡോഗ്

പരുക്കൻ കട്ടിത്തൊലിയുള്ള ഒരിനം സ്രാവാണ് **റഫ്സ്കിൻ സ്പർഡോഗ്** . ഭക്ഷ്യാവശ്യത്തിനായി ഇവ നിത്യേന വേട്ടയാടപ്പെടുന്നു. തടിച്ചുപരന്ന തലയും അഗ്രം വെളുത്ത ചിറകുകളും ഇവയുടെ പ്രത്യേകതയാണ്. ഇവയുടെ മുതുചിറകുകൾക്കെല്ലാം ഒരേ വലിപ്പമാണ്. ആൺസ്രാവിനു 85-90 സെന്റീമീറ്റർ നീളവും പെൺസ്രാവിനു 89-118 സെന്റീമീറ്റർ നീളവും കാണും. മത്സ്യങ്ങളാണ് ഇവയുടെ പ്രധാന ഭക്ഷണം. ഒറ്റപ്രസവത്തിൽ 18 മുതൽ 22 വരെ കുഞ്ഞുങ്ങൾ ഉണ്ടാകുന്നു. ഓവോവിവിപാരിറ്റി വിഭാഗത്തിലാണ് ഇവ ഉൾപ്പെടുന്നത്. 

## അവലംബം

* 
* Compagno, Dando, & Fowler, *Sharks of the World*, Princeton University Press, New Jersey 2005 ISBN 0-691-12072-2

## പുറത്തേക്കുള്ള കണ്ണികൾ

വർഗ്ഗം:സ്രാവുകൾ